ΜΑΔΡΙΤΗ - Ταξιδιωτικός οδηγός | TravelPlorer\nΒΑΡΚΕΛΩΝΗ 233428 επισκέψεις\nΜΑΓΙΟΡΚΑ 48884 επισκέψεις\nΣΕΒΙΛΛΗ 33369 επισκέψεις\nΒΑΛΕΝΘΙΑ 30516 επισκέψεις\nΓΡΑΝΑΔΑ 19138 επισκέψεις\nΑΣΤΟΥΡΙΑ 9907 επισκέψεις\nCOSTA DEL SOL 9813 επισκέψεις\nMARBELLA 8633 επισκέψεις\nΣΑΡΑΓΟΣΑ 7275 επισκέψεις\nΕπιπλέον προορισμοί από τον χρήστη AIRMAN68\nΤαξιδιωτικός oδηγός για ΜΑΔΡΙΤΗ\nπροστέθηκε από AIRMAN68 ,ηλικία 52\nΔες τις πιο φθηνές τιμές ξενοδοχείων για ΜΑΔΡΙΤΗ. Σύγκρινε τιμές από τις καλύτερες ταξιδιωτικές ιστοσελίδες και βρες τη φθηνότερη τιμή.\nΔιάβασε όλους τους ταξιδιωτικούς οδηγούς για ΜΑΔΡΙΤΗ που έχουν προσθέσει οι χρήστες του Travelplorer\nΕπισκεφτήκαμε τη Μαδρίτη μέσα Σεπτεμβρίου. Το κλίμα δεν διέφερε από της Ελλάδας. Ο καιρός ήταν ιδανικός για περπάτημα, δηλαδή ούτε ζέστη ούτε κρύο. Κάποιες ψιχάλες που πέσανε ένα απόγευμα δεν κράτησαν πολύ και έτσι δεν προβληματιστήκαμε καθόλου.\nΤο Μετρό της Μαδρίτης έχει δώδεκα γραμμές και πυκνό δίκτυο που καλύπτει τους περισσότερους προορισμούς εντός της πόλης.\nΗ Ισπανία έχει ενταχθεί στην Ευρωζώνη, έτσι δεν χρειάζεται να κένετε μετατροπή συναλλάγματος.Τα ξενοδοχεία, καθώς και τα καταστήματα αγορών και τροφίμων δέχονται όλες τις κύριες πιστωτικές κάρτες. Οι τιμές στα εμπορικά καταστήματα δεν διαφέρουν σε τίποτα από της Ελλάδας.\nΓια όσους μιλούν Ισπανικά, η επικοινωνία δεν θα αποτελεί κανένα πρόβλημα. Για τους υπόλοιπους καλύτερα να ξεκινήσουν εντατικά μαθήματα! Το να βρεις κάποιον Ισπανό να σου μιλήσει Αγγλικά ήταν σαν να περιμένεις να ακούσεις Ελληνικά στις Βόρειες επαρχίες της Κίνας! Μόνο οι τουρίστες αντάλλασαν πληροφορίες μεταξύ τους. Οι Ισπανοί έδιναν την εντύπωση ότι φοβούνταν όταν τους πλησίαζε κάποιος με έναν χάρτη της πόλης στο χέρι. Το πρόβλημα υπήρχε όχι μόνο στους δρόμους αλλά και στα περισσότερα μαγαζιά, ακόμη και στο terminal του αεροδρομίου για τις διεθνείς πτήσεις! Το δίκτυο κινητής τηλεφωνίας λειτουργούσε μια χαρά. Κάναμε χρήση δύο μεγάλων πάροχων της Ελληνικής κινητής τηλεφωνίας και η μεταφορά στους αντίστοιχους Ισπανικούς ήταν άμεση και απροβλημάτιστη.\nΜείναμε στο ξενοδοχείο HUSA PRINCESSA. Τα δωμάτια ήταν πεντακάθαρα και το service άψογο. Το πρωινό ήταν μπουφές με τεράστια ποικιλία για όλα τα γούστα και τυποποιημένο αλλά αρωματικό καφέ espresso. Η θέση του ξενοδοχείου ήταν δίπλα σε σταθμό του Μετρό και σε μικρή απόσταση από τα περισσότερα αξιοθέατα. Συνήθως ξεκινούσαμε τις βόλτες με τα πόδια και το βράδυ επιστρέφαμε με το Μετρό.\nΔεν επιτρέπεται να βρεθείτε στη Μαδρίτη και να μη γευστείτε τα παραδοσιακά tapas! Είναι μικρές μεριδούλες σαν μπουκίτσες, οι οποίες σερβίρονται σε μικρά σκεύη και χρεώνονται με το κομμάτι. Θυμίζουν τα λεγόμενα καναπεδάκια, μόνο που οι Ισπανοί τα έχουν αναγάγει σε επιστήμη. Συνήθως αποτελούνται από μια βάση ψημένου ψωμιού και πάνω της ότι τραβάει η όρεξή σας. Από αλλαντικά και τυριά έως γαρίδες και μύδια. Θα τα βρείτε παντού, από εστιατόρια έως καφετέριες. Το καλύτερο μέρος όμως είναι μακράν μεταξύ PLAZA DE LA VILLA και PLAZA MAYOR, στο κέντρο της πόλης. Εκεί υπάρχει ένας χώρος στον οποίο συστεγάζονται πολλά μικρά παρασκευαστήρια tapas και μπορείς να συνθέσεις το γεύμα που σου αρέσει σε πολύ καλές τιμές. Θα βρείτε προσιούτο άριστης ποιότητας σε καλές τιμές. Δοκιμάστε το σε tapas ή σε μικρά σάντουιτς. Το παραδοσιακό πιάτο paelia θα το βρείτε σε πάρα πολλά εστιατόρια (αν όχι σε όλα). Το παραδοσιακό ποτό είναι η sangria, που έχει σαν βάση το κόκκινο κρασί και εμπλουτίζεται με κομματάκια φρούτων που προσδίδουν μία ξεχωριστή γεύση. Την καλύτερη sangria τη δοκιμάσαμε στο St. James, το οποίο το συνιστώ ανεπιφύλακτα και για την κουζίνα του, παρά τις κάπως τσιμπημένες τιμές. Ένα καλό γεύμα σε καλή τιμή μπορείτε να απολαύσετε στο Pimiento Verde, στην οδό Calle de Quintana. Δοκιμάστε τη σαλάτα με τα baby eals και θα με θυμηθείτε. Πρέπει να έχετε υπόψη σας όμως ότι τα περισσότερα εστιατόρια ανοίγουν μετά τις εννέα το βράδυ. Έχουν σε πολύ εκτίμηση τον καφέ espresso και μπορείτε να τον απολαύσετε στα τραπεζάκια που βγάζουν στους πεζοδρόμους του κέντρου χαζεύοντας τους περαστικούς. Δεν θα συνιστούσα όμως άλλα είδη καφέ όπως cappuccino ή κρύο, εκτός αν πάτε σε κάποιο καφέ της αλυσίδας STARBUCKS.\nΛόγω ελλείψεως χρόνου, δεν επισκεφτήκαμε κάποιο ζωντανό θέαμα. Ρωτήσαμε όμως πού συχνάζουν οι ντόπιοι για ποτό και οδηγηθήκαμε στην πλατεία Plaza de la Puerta de Moros. Παραδόξως, το πιο ζωντανό βράδυ είναι της Κυριακής. Μην φανταστείτε όμως κάτι σαν τα ελληνικά μπαράκια. Πολύς κόσμος προτιμούσε να πίνει το ποτό του έξω στα πεζοδρόμια. Έτσι κι αλλοιώς μέσα στα μαγαζιά δεν απολάμβανες καθόλου τη μουσική, η οποία ήταν υποτονική. Ωραίο μέρος για να απολαύσετε έναν καφέ αλλά κα τον Ισπανικό ήλιο είναι η Plaza Mayor και η Plaza de Oriente, η οποία "βλέπει" προς το Palacio Real.\nΣυνιστώ ανεπιφύλακτα μια βόλτα στο Parque de el Retiro, το οποίο είναι ένα πολύ μεγάλο πάρκο με δύο λίμνες, στο κέντρο της πόλης. Θα δείτε επίδοξους ζωγράφους, skaters και αθλούμενους να τρέχουν κάτω από ένα πυκνό δάσος ή να ξεκουράζονται στα παγκάκια. Μπορείτε να πάτε με το Μετρό, το οποίο έχει στάσεις περιμετρικά του πάρκου.\nΜια βόλτα στο Parque de el Retiro είναι μια ρομαντική πρόταση, εφόσον το επιτρέπει ο καιρός.\nΑυτό που μας εντυπωσίασε ήταν ότι υπήρχε ισχυρή αστυνόμευση σε όλα τα μέρη που σύχναζε πολύς κόσμος. Η παρουσία της αστυνομίας, είτε πεζή, είτε έφιππη, είτε σε σκούτερ ή περιπολικά, ήταν συνεχής. Έτσι είχαμε μια αίσθηση ασφάλειας. Δεν αισθανθήκαμε ανασφάλεια ούτε όταν τη νύχτα διασχίζαμε σημεία με άστεγους, τους οποίους συναντήσαμε σε μεγάλο αριθμό στο κέντρο της πόλης.\nΓενικά η Μαδρίτη είναι μια όμορφη πόλη με χαρακτηριστικά κτίρια του 17ου αιώνα, κόσμο που ευχαριστιέται τις βόλτες κάτω από τον ήλιο και θυμίζει αρκετά την Ελλάδα. Το μόνο πρόβλημα είναι η επικοινωνία στα Αγγλικά.


Οι απουσίες της Παρί… – WolfMoney\nΑρχική/Ειδήσεις/Οι απουσίες της Παρί…\nΟι απουσίες της Παρί…\nWolf Money Bet6 Απριλίου, 2018\n128 Διαβάζεται σε 1 λεπτό\nΤο ντέρμπι της Σεντ Ετιέν με την Παρί Σεν Ζερμέν ξεχωρίζει από το σημερινό κουπόνι του Πάμε Στοίχημα.\nΟι Στεφανουά συμπλήρωσαν αήττητο σερί 9 αγωνιστικών (5 νίκες, 4 ισοπαλίες) και πλησιάζουν στις θέσεις που οδηγούν στην Ευρώπη. Το θετικό για την ομάδα του τεχνικού Ζεάν Λουίς Γκασέτ είναι πως δεν αντιμετωπίζει απουσίες και στοχεύει να βάλει δύσκολα στους πρωτοπόρους του Σαμπιονά.\nΌσον αφορά τους Πρωτευουσιάνους, κυριαρχούν εντός συνόρων και βρίσκονται πολύ κοντά στην εξασφάλιση του τίτλου. Εκτός έδρας έχουν χάσει 10 βαθμούς με απολογισμό 11-2-2.\nΟ τεχνικός Ουνάι Έμερι, που κατά πάσα πιθανότητα θα αποχωρήσει το καλοκαίρι από το Παρίσι, δεν μπορεί να υπολογίζει στις υπηρεσίες των Βεράτι (μ. 22/0) και Νεϊμάρ (επ. 20/19) που είναι τραυματίες και στον Τιάγκο Μότα (μ. 14/1), που εκτίει ποινή τιμωρίας.\nΤην τελευταία στιγμή θα κριθεί η συμμετοχή των Ντάνι Άλβες (αμ. 22/1) και Ντράξλερ (μ. 26/3), που έχουν συμπεριληφθεί πάντως στην αποστολή. (κωδ. 1221/21.45)\nΓΚΑΖΕΛΕΚ: Προβληματίζει το τελευταίο χρονικό διάστημα η ομάδα του Αζαξιό. Συμπλήρωσε 9 αγωνιστικές χωρίς νίκη (0-2-7), με συνέπεια να πλησιάζει τη ζώνη υποβιβασμού. Με την Οσέρ, εκτός οι Μαρβό (μ. 21/2), Κλερ (αμ. 7/0). (κωδ. 1208/21.00).\nΓιατί «ανέβηκε» η Βίλεμ...\nΤα προβλήματα της Βαλενσιέν...


Κατσίκης μετά την ξεφτίλα που του κανε η δούλα του Τσιπρα, ο Καμμένος: Ημουν εισηγητής και εξέφραζα θέσεις των ΑΝΕΛ -Αιφνιδιάστηκα με την εξήγηση Κουράκη - Dexi eXtrem\nΚατσίκης μετά την ξεφτίλα που του κανε η δούλα του Τσιπρα, ο Καμμένος: Ημουν εισηγητής και εξέφραζα θέσεις των ΑΝΕΛ -Αιφνιδιάστηκα με την εξήγηση Κουράκη\nDexi Extrem 12:05 Κ@λοτούμπες ΣΥΡΙΖΑ , Πολιτική 0 Comments\nΑπέκλεισε το ενδεχόμενο ανεξαρτητοποίησής του ο βουλευτής των ΑΝΕΛ, Κώστας Κατσίκης αν και δεν έκρυψε την δυσαρέσκεια του για το «άδειασμα» που του επεφύλαξε το κόμμα του, όταν εκείνος δήλωσε ότι θα καταψηφίσει το επίμαχο άρθρο για την ιθαγένεια στα παιδιά που φοιτούν σε ιδιωτικά σχολεία.\nΑιφνιδιασμένος από τη χθεσινή παρέμβαση του προεδρεύοντος Τάσου Κουράκη, στη συζήτηση του νομοσχεδίου του υπουργείου Παιδείας, δήλωσε ο βουλευτής των Ανεξάρτητων Ελλήνων μιλώντας νωρίτερα σήμερα στο Κανάλι της Βουλής.\n«Δεν εξέφρασα προσωπικές σκέψεις όπως απαράδεκτα είπε ο προεδρεύων της Βουλής αλλά την θέση των ΑΝΕΛ. Ήμουν εισηγητής και όχι απλά ομιλητής που εκφράζει προσωπικές απόψεις. Το κόμμα μου πρέπει να συνεννοείται με εμένα. Τέτοια ενημέρωση (σ.σ. για θετική ψήφο) δεν είχα. Αιφνιδιάστηκα μαθαίνοντας ότι στην απουσία μου ο κ. Κουράκης ερμήνευσε την τοποθέτησή μου ως προσωπική αν και ήμουν εισηγητής. Από πού και ως πού διαψεύδει τον εισηγητή» είπε συγκεκριμένα.\nΤέλος ο κ. Κατσίκης όταν του επισημάνθηκε ότι και ο κ. Παπαχριστόπουλος των «άδειασε» υπονοώντας μάλιστα πως αν διαφωνεί να παραδώσει την έδρα είπε: «Ερμηνεύστε όπως θέλετε. Πράγματι το άφησε να εννοηθεί. Δεν τον έχω βρει να τον ρωτήσω γιατί έκανε τέτοιο πρόλογο».


Τα 6 πιο εξυπνα tips για τη κουζινα ειναι εδω ! « ΝΕΑ ΚΑΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΤΟΝ ΚΟΣΜΟ\nΤα 6 πιο εξυπνα tips για τη κουζινα ειναι εδω !\nΤα 6 πιο εξυπνα tips για τη κουζίνα ειναι εδω!!!\nΓια τον βουλωμένο νεροχύτη\nΓια τον βουλωμένο νεροχύτη σας ρίξτε στην τρύπα του νεροχύτη ή του νιπτήρα, 1 φλιτζάνι μαγειρική σόδα και στην συνέχεια 1 φλιτζάνι ξύδι. Βάλτε την τάπα και αφήστε το να δράσει για μισή έως μία ώρα η και όλη την νύχτα αν δεν ξεβουλώνει. Βγάλτε την τάπα και ρίξτε αρκετή ποσότητα βραστό νερό\nΤα τζάμια σας θα αστράψουν κυριολεκτικά ….\nΤα τζάμια σας θα αστράψουν κυριολεκτικά , αν τα τρίψετε με ένα πανάκι βουτηγμένο σε άσπρο ξίδι ή κρύο τσάι ( χωρίς ζάχαρη !!) Η βρεγμένη εφημερίδα είναι επίσης πολύ αποτελεσματική φτάνει να διαλέξετε την σωστή ποιότητα χαρτιού, Οι ιλουστρασιόν εφημερίδες με γλασέ χαρτί δεν προσφέρονται γι’ αυτή τη δουλειά\nθερμαίνουμε για λίγο τον φούρνο και τον σβήνουμε. Τοποθετούμε την σχάρα στη μεσαία θέση και πάνω της τοποθετούμε ένα μικρό πιατάκι με αμμωνία . Στο πάτο του φούρνου τοποθετούμε μια μικρή κατσαρόλα με βραστό νερό. Κλείνουμε την πόρτα του φούρνου και αφήνουμε για 3 με 4 ώρες. Στη συνέχεια καθαρίζουμε ως συνήθως.\nΜυρίζει άσχημα το σιφώνι του νεροχύτη;\nΠριν ξεκινήσετε να καθαρίζετε ψάρια…\nΠριν ξεκινήσετε να καθαρίζετε ψάρια ή κρεμμύδια περάστε τα δάχτυλά σας με αλάτι. Δεν θα κολλάνε μετά το καθάρισμα και δεν θα μυρίζουν δυσάρεστα.\nΜπορείτε να αποφύγετε τα πιτσίλισμα του φούρνου…\nΜπορείτε να αποφύγετε τα πιτσίλισμα του φούρνου με λάδια και λίπη, όταν ψήνεται κρέας ή ψάρι στο γκριλ, ρίχνοντας χοντρό αλάτι μέσα στο ταψί που βάζετε από κάτω.\nΗ δίαιτα των 8 ωρών: Κι όμως υπάρχει και «δουλεύει»\nVolkswagen το ιπτάμενο αυτοκίνητο του μέλλοντος σχεδιασμένο για τον Λαο!! VIDEO


Ταλιατέλες με γαρίδες και πιπεριές από την Ντίνα Νικολάου - ένα λαχταριστό πιάτο για όλη την οικογένεια - Made in Greece\nΑν σερβίρετε το φαγητό σε παιδιά ή αν δεν θέλετε να βάλετε αλκοόλ στο φαγητό, μπορείτε απλά να παραλείψετε το ούζο.\nΒΗΜΑ 1 Βάζω τις καθαρισμένες γαρίδες σε ένα μεγάλο μπολ και προσθέτω το σκόρδο, το κύμινο, το γλυκάνισο, αλάτι, πιπέρι και 2 κουτ. σούπας από το ελαιόλαδο. Ανακατεύω καλά με τα χέρια μου, σκεπάζω το μπολ και αφήνω τις γαρίδες να μαριναριστούν, όσο ετοιμάζω την υπόλοιπη συνταγή.\nΒΗΜΑ 2 Βράζω τις ταλιατέλες αλ ντέντε σε άφθονο αλατισμένο νερό, στο οποίο έχω ρίξει ελάχιστο ελαιόλαδο για να μην κολλήσουν. Τις στραγγίζω (κρατάω κατά μέρος 2 φλιτζάνια από το νερό που τις έβρασα), τις ξεπλένω με καυτό νερό (όχι με αυτό που τις έβρασα) και τις αφήνω κατά μέρος, ζεστές.\nΒΗΜΑ 3 Σε ένα μεγάλο αντικολλητικό τηγάνι ζεσταίνω το υπόλοιπο ελαιόλαδο σε χαμηλή φωτιά και σοτάρω τις πιπεριές για 2 – 3 λεπτά, μέχρι να μαλακώσουν. Προσθέτω τις γαρίδες μαζί με τη μαρινάδα τους και την κάππαρη και σοτάρω για 3 – 4 λεπτά, μέχρι οι γαρίδες να αλλάξουν χρώμα και να γίνουν ροζ. Σβήνω με το ούζο (αν το χρησιμοποιήσω) και μαγειρεύω για 1 λεπτό, μέχρι να εξατμιστεί το αλκοόλ.\nΒΗΜΑ 4 Σε ένα μπολ ανακατεύω το γιαούρτι και το νερό από το βράσιμο των ζυμαρικών που άφησα κατά μέρος το αδειάζω στο τηγάνι με τις γαρίδες. Ρίχνω αλάτι και πιπέρι, ανακατεύω καλά και αποσύρω από τη φωτιά. Προσθέτω τον άνηθο, ανακατεύω και ρίχνω το μείγμα στις στραγγισμένες ταλιατέλες. Σερβίρω αμέσως και σε ξεχωριστό μπολ βάζω το τριμμένο τυρί.\nΝΤΙΝΑ ΝΙΚΟΛΑΟΥΣΥΝΤΑΓΕΣ ΜΕ ΓΑΡΙΔΕΣΤαλιατέλες με γαρίδες και πιπεριές


Αναπηδώσα διαστημοσυσκευή στο κυνήγι ανεύρεσης πάγου στη σελήνη.\nΣτην προσπάθεια κατασκευής ενός κβαντικού υπολογιστή.\nΛες ό,τι βλέπεις\nΜη ασφαλές λογισμικό\nΥπεργολαβίες και φόβοι «ξενικής επιρροής».\nΤα ίδια ίχνη\nΜέτρηση του σπιν μιας μαύρης τρύπας μέσω χωροχρονικών πτυχώσεων.\nΤα φτερά του κακού\nΟι νυχτερίδες μπορεί να αποτελούν μια φυσική δεξαμενή νέων ιών.\nΟικολογικές συνέπειες από την απαγόρευση της αλιείας.\nΗ κατοχύρωση αλληλουχιών DNA με διπλώματα ευρεσιτεχνίας και αποκλειστικά δικαιώματα χρήσης δεν έχει προκαλέσει μέχρι στιγμής την αναστάτωση που ανέμεναν οι επικριτές της. Στο μέλλον όμως δεν αποκλείεται οι ευρεσιτεχνίες τού DNA να δημιουργήσουν σοβαρότατα προβλήματα στη βιοϊατρική έρευνα και τους κοινωνικούς κανόνες.\nΜικρά Πράσινα Mόρια\nΟι χημικοί επινόησαν μια νέα κατηγορία καταλυτών που μπορούν να καταστρέψουν μερικούς από τους χειρότερους ρυπαντές προτού εισέλθουν στο περιβάλλον.\nTerrence J. Collins και Chip Walter\nΣε φωτομικρογραφίες ανοσοκυττάρων τη στιγμή της αλληλεπίδρασής τους αποκαλύπτονται δομημένες συνδέσεις παρόμοιες με εκείνες που χρησιμοποιούνται από τους νευρώνες για την επικοινωνία τους. Η μελέτη των συνάψεων αυτών προσφέρει νέες γνώσεις σχετικά με το πώς τα εν λόγω κύτταρα δημιουργούν ένα δίκτυο διαμερισμού πληροφοριών για την καταπολέμηση των ασθενειών.\nΗ Αθήνα της Αφρικής.\nΠώς τα ηλεκτρικά χέλια καταφέρνουν να παράγουν ρεύμα και να μην παθαίνουν ηλεκτροπληξία; Τι προκαλεί το τραύλισμα; Υπάρχει θεραπεία;\nΒότανα και παραδοσιακά θεραπευτικά φυτά.\nΤο καρέ της ερήμου.


Tweaks, Tips, Tricks and More!: Ένα πασχαλινό δωράκι από την Ελμίρα!\nΣυντάκτης: Βασίλης Παλάζης Ώρα: 8:39 μ.μ.\nαχτίδα 28 Μαρτίου 2012 - 9:48 π.μ.\nΚαλημέρα,πέρασα να σου ανταποδώσω την επίσκεψη, χαίρομαι και επικροτώ τους μπαμπάδες που ασχολούνται με τα παιδιά τους και σου εύχομαι στο όμορφο νησί σου να ζήσεις ευτυχισμένος με όσους αγαπάς.\nΒασίλης Παλάζης 29 Μαρτίου 2012 - 11:59 π.μ.\nΠολλά φιλιά από Μυτιλήνη!\nthumbelina 29 Μαρτίου 2012 - 6:29 μ.μ.\nκαλησπερα Βασιλη...να χαιρεσαι την ομορφη κορουλα σου....πολυ ωραιο το blog που εχεις δημιουργησει και πολυ εξυπνα και χρηστικα τα οσα μοιραζεσαι μαζι μας..θα τα λεμε...να εισαι καλα......:))\nΒασίλης Παλάζης 29 Μαρτίου 2012 - 6:41 μ.μ.


St. Ignatius Mission (Saint Ignatius, Μοντάνα) - Κριτικές\nSaint Ignatius: Όλα τα εστιατόρια\nSt. Ignatius Mission: Εστιατόρια στην περιοχή\nSaint Ignatius: Όλες οι δραστηριότητες\nΔραστηριότητες κοντά σε: St. Ignatius Mission\nSt. Ignatius Mission, Saint Ignatius - Κριτικές\nSaint Ignatius Αξιοθέατα\nΝο 1 από 3 δραστηριότητες - Saint Ignatius\nΗ ιστορία αυτής της αποστολής είναι πολύ ενδιαφέρουσα, αλλά δεν υπάρχει τίποτε για να δείτε εδώ. Η κεντρική εκκλησία κτήριο χρονολογείται από το τέλος του 19ου αιώνα, και το χρωματιστό εσωτερικό είναι να ερευνηθεί. Το πολύ μεγαλύτερα πρωτότυπο αδελφές" Residence βρίσκεται σε κοντινή απόσταση.\nΣτο δρόμο μας προς το εύρος βίσονος, πήραμε το δρόμο προς την Αγία Ignatius για να δείτε το ναό. Εντυπωσιάστηκα για να δείτε αυτό το έργο τέχνης στη μέση των λόφων Montana.\nΧαίρομαι που το κάναμε να σας ξεφύγει\nΤι υπέροχο μικρό σποτ για να σταματήσετε και για να απολαύσετε την ιστορία. Μην παραλείψετε να επισκεφθείτε αυτό. Δεν είμαι καθολική, αλλά απόλαυσα την ιστορία και την αρχιτεκτονική.\nΕκπληκτική έργα ζωγραφικής του Αγίου Ιγνατίου αποστολή εκκλησία\nΑυτή η εκκλησία είναι φωλιασμένο street στους πρόποδες του βουνού αποστολής. Το εσωτερικό της εκκλησίας είναι εκπληκτική με εκπληκτική οροφή. Τα άλλα κτίρια που αξίζει να επισκεφθείτε, καθώς θα εξηγήσουν την ιστορία του τόπου.\nΑυτή η αποστολή και η γύρω περιοχή the outbuildings βρίσκεται στην καρδιά της γραφικής Mission Valley είναι γεμάτη από ιστορικά χειροτεχνήματα & συναρπαστική ενημέρωση. Τα μπάνια ήταν λίγο ύποπτη, οπότε πάτε εκ των προτέρων : - )\nΤο όμορφο, ιστορικό εκκλησάκι!\nΟι αγιογραφίες της εκκλησίας είναι απλώς πανέμορφα. Εάν ενδιαφέρεστε για ιστορικές εκκλησίες, αξίζει να το επισκεφθείτε.\nΠολύ όμορφη εκκλησία και ενδιαφέρουσα. Η αποστολή αξίζει μια επίσκεψη. Το μουσείο παρέχει κάποια ιστορικά στοιχεία.\nΌμορφες τοιχογραφίες, όμορφη εκκλησία\nΚαταπληκτικό, έχω πάει σε πολλές εκκλησίες στην Αγγλία,η Δανία,το Σικάγο, Νέα Υόρκη, San Francisco, και η εκκλησία είναι εκπληκτικό. Μην μετακυλιστεί από, θα εκπλαγείτε με την ομορφιά του. Μικρά, μην πάτε μακριά από την ομορφιά, απλά προσθέτει στην ομορφιά.\nΗ ιστορία της πόλης περιπέτεια\nΌμορφη εκκλησία με πλούσια ιστορία της περιοχής και τον σημαντικό ρόλο που διαδραματίζει η εκκλησία διαδραμάτισε διαμεσολαβητικό το λευκό άνδρα εισβολή με πλακέ φυλές στην περιοχή.\nΑυτή είναι μια ιστορική παλιά εκκλησία με άλλα κτίρια και εικόνες και τα πράγματα να εξετάσουμε. Δεν υπάρχει καμία χρέωση για να επισκεφθείτε αυτό το μέρος\nΛάβετε γρήγορα απαντήσεις από το προσωπικό του St. Ignatius Mission και από προηγούμενους επισκέπτες.


Πτολεμαΐδα: Καμπάνα σε 68χρονο για απόπειρα ασέλγειας σε ανήλικα - e-ptolemeos.gr\nΑρχική > Slider > Πτολεμαΐδα: Καμπάνα σε 68χρονο για απόπειρα ασέλγειας σε ανήλικα\nΠτολεμαΐδα: Καμπάνα σε 68χρονο για απόπειρα ασέλγειας σε ανήλικα\nΔημοσιεύτηκε απο: e-ptolemeos team σε Slider, Τοπική Επικαιρότητα 12/10/2017 | 14:45\nΠοινή φυλάκισης 20 μηνών επέβαλλε το δικαστήριο σε έναν 68χρονο που κατάγεται από μεγάλη Τοπική Κοινότητα του δήμου Εορδαίας, ο οποίος συνελήφθη με την κατηγορίας της απόπειρας ασέλγειας κατά ανηλίκων.\nΣύμφωνα με το κατηγορητήριο, 68χρονος απογευματινές προς βραδινές ώρες της 29ης Σεπτεμβρίου είχε παρενοχλήσει -προσπάθησε να θωπεύσει τέσσερα ανήλικα κορίτσια (στην εφηβεία) στην πόλη της Πτολεμαΐδας. Τα κορίτσια ενημέρωσαν αμέσως τους γονείς τους και εκείνοι με τη σειρά τους κατήγγειλαν το περιστατικό στην αστυνομία.\nΟι έρευνες των αστυνομικών έφεραν άμεσα αποτέλεσμα καθώς το ίδιο βράδυ έγινε από αστυνομικούς του Τμήματος Ασφαλείας Πτολεμαΐδας η προσαγωγή και η σύλληψη του 68χρονου, ο οποίος οδηγήθηκε στο δικαστήριο με τη διαδικασία του αυτοφώρου.\nΤο δικαστήριο του επέβαλλε ποινή φυλάκισης 20 μηνών, με αναστολή.


ΔΙΚΤΥΟΥΡΓΟΣ ΜΑΚΕΔΩΝ Ο Ερντογάν φοβάται μόνο τις ΗΠΑ\nΑρχική σελίδαΤουρκίαΟ Ερντογάν φοβάται μόνο τις ΗΠΑ\nΟ Ερντογάν φοβάται μόνο τις ΗΠΑ\nΕίναι προφανές ότι ο Ερντογάν ανησυχεί, αλλά για την Ουάσινγκτον, όχι για τις Βρυξέλλες. Η μόνη άμεση και βραχυπρόθεσμη πιθανότητα να συγκρατηθεί η Αγκυρα και να υπάρξει μια σταδιακή επιστροφή σε περίοδο χαμηλών εντάσεων στα ελληνοτουρκικά συνδέεται με το ενδεχόμενο επιβολής κυρώσεων από τις ΗΠΑ για τους S-400, απαντά ο Κώστας Λάβδας.\nΜιλά για την δύσκολη επόμενη ημέρα με την Τουρκία, αναμένει όξυνση πιέσεων μέχρι τον Μάρτιο με σκοπό την αποδοχή από Ελλάδα της αναζήτησης μιας «συνολικής λύσης» μέσω διαπραγματεύσεων και περιγράφει την αμείλικτη πραγματικότητα στα ελληνοτουρκικά.\n«Είναι λάθος να φορτώνουμε την κοινή γνώμη με προσδοκίες σε λάθος κατευθύνσεις», αναφέρει για το θέμα των κυρώσεων από ΕΕ ο καθηγητής Ευρωπαικής Πολιτικής στο Πάντειο, εξηγώντας ότι δύο είναι οι δρόμοι για μια βιώσιμη ειρήνη στην περιοχή, χωρίς σημαντικές ελληνικές υποχωρήσεις: Είτε να συνετιστεί η Τουρκία ώστε να υπάρξει διάλογος όχι σε ό,τι επιθυμεί ο τουρκικός αναθεωρητισμός αλλά στα υπαρκτά ζητήματα (το καλύτερο σενάριο), είτε η Αγκυρα να περάσει από μια φάση οξείας κρίσης στις σχέσεις της με την Δύση, που θα είναι όμως δυσάρεστη για όλους.\nΕίχατε εδώ και καιρό δηλώσει ότι δεν πρέπει να έχουμε αυταπάτες ως προς την επιβολή κυρώσεων και ότι για μια ακόμη φορά οι οποίες αποφάσεις θα παραπεμφθούν στο μέλλον. Το ερώτημα είναι και τώρα τι; Έως το επόμενο ραντεβού, του Μαρτίου, να αναμένουμε κλιμάκωση και επεισόδια από πλευράς Ερντογάν, όπως έχετε προβλέψει;\nΠαρότι είχαμε σπουδαία νέα από τη Σύνοδο σε σχέση με το ξεμπλοκάρισμα του Ταμείου Ανάπτυξης και του Δημοσιονομικού Πλαισίου, ως προς την Ανατολική Μεσόγειο και την Τουρκία (σημεία 28-33 των συμπερασμάτων) έγινε ακριβώς αυτό που είχα περιγράψει πριν από μια εβδομάδα εδώ στο Liberal. Αναβολή των μεγάλων αποφάσεων, περιορισμένες κυρώσεις κατά φυσικών προσώπων (όπως και παλιότερα για το Yavuz) και μόνο σε σχέση με την Κύπρο. Και θα μου επιτραπεί να επαναλάβω ότι είναι λάθος να φορτώνουμε την κοινή γνώμη με προσδοκίες σε λάθος κατευθύνσεις. Αλλού πρέπει να αναζητηθεί η διαδρομή για επιτυχή αποτροπή και ειρηνική συμβίωση, αλλά θέλει δουλειά όπως θέλει και μια -κατά το δυνατόν- απεξάρτηση από το άγχος της επικοινωνιακής διαχείρισης.\nΜέχρι τον Μάρτιο, οι εξελίξεις θα είναι σημαντικές. Το πιθανότερο σενάριο είναι η Άγκυρα να εξακολουθήσει να πιέζει την Ελλάδα με σκοπό την αποδοχή της αναζήτησης «συνολικής λύσης» μέσω διαπραγματεύσεων. Αυτό θα ήταν απολύτως αποδεκτό υπό τον όρο ότι η Τουρκία με τη σειρά της θα αποδεχόταν ότι οι διαπραγματεύσεις είναι εστιασμένες και αφορούν την οριοθέτηση των θαλάσσιων ζωνών. Η Άγκυρα δεν το δέχεται αυτό, στοχεύοντας με συνέπεια στην εμπλοκή της Αθήνας σε μια συμφωνία-πακέτο με πλήθος ζητημάτων, τα περισσότερα από τα οποία αντικατοπτρίζουν την επεκτατική λογική των τουρκικών αναθεωρητικών σχεδίων.\nΣε χθεσινή του πάντως δήλωση ο Ερντογάν ανέφερε πως είναι λάθος η ΕΕ να τελεί υπό την ομηρία Ελλάδας και Κύπρου, ενώ προ ημερών είχε εκφράσει την ικανοποιήσή του για την απόφαση της Συνόδου, ευχαριστώντας τις χώρες-μέλη που «διαθέτουν κοινή λογική», όπως είπε. Τι μήνυμα στέλνει, αν μπορούσαμε να το ερμηνεύσουμε;\nΟ Ερντογάν δικαιολογημένα εκφράζει ικανοποίηση. Παράλληλα είναι προφανές ότι ανησυχεί. Για την Ουάσιγκτον, όχι για τις Βρυξέλλες. Άλλωστε, όπως δείχνει και το σημείο 33 των συμπερασμάτων, η ΕΕ αναμένει να συνεννοηθεί για τα ζητήματα της Ανατολικής Μεσογείου με τη νέα διοίκηση στην Ουάσιγκτον. Το ψήφισμα και της Βουλής των Αντιπροσώπων που πέρασε χθες βράδυ και από τη Γερουσία για κυρώσεις στην Τουρκία στο πλαίσιο του νέου αμυντικού προϋπολογισμού έχει μεγάλη σημασία. Το ερώτημα όμως είναι πώς θα συντονιστεί η Ουάσιγκτον με το Βερολίνο και με το Παρίσι. Θα είναι κρίσιμο να αντιληφθεί η Ουάσιγκτον ότι πέρα από τις εξαιρετικές σχέσεις μεταξύ Ομπάμα – Μέρκελ στο παρελθόν, στην Ευρώπη σήμερα κάτι κινείται και αυτό είναι η στρατηγική προσπάθεια της Γαλλίας στην κατεύθυνση της οικοδόμησης μιας ευρωπαϊκής ταυτότητας στην ασφάλεια και την άμυνα, σε συνεργασία πάντα με το ΝΑΤΟ. Θα είναι σημαντικό για τις ευρωατλαντικές σχέσεις εάν οι ΗΠΑ προσεγγίσουν τη νέα γαλλική προσπάθεια με θετική και δημιουργική διάθεση. Με δυο λόγια, η προσοχή μας πρέπει να στραφεί στις ευρωατλαντικές σχέσεις τους επόμενους μήνες.\nΠώς μπορεί να αλλάξουν οι ισορροπίες για την Ελλάδα εφόσον οι ΗΠΑ επιβάλουν κυρώσεις στην Τουρκία για τους S-400;\nΟυσιαστικά η μόνη άμεση, βραχυπρόθεσμη πιθανότητα να συγκρατηθεί η Άγκυρα και να υπάρξει μια σταδιακή επιστροφή σε μια περίοδο χαμηλών εντάσεων στα ελληνοτουρκικά συναρτάται με την αμερικανική αντιμετώπιση του ζητήματος. Γι' αυτό ανησυχεί και ο πρόεδρος Ερντογάν αλλά και οι οικονομικοί κύκλοι στην Τουρκία. Προφανώς η Μόσχα θα επιχειρήσει να το εκμεταλλευτεί. Όμως ακόμη και σε αυτή την περίπτωση, στην οποία οι ΗΠΑ επιβάλλουν πραγματικές κυρώσεις και η Τουρκία στρέφεται ακόμη περισσότερο προς το σχήμα Ρωσία – Κίνα – Ιράν (πράγμα απίθανο), ακόμη και τότε η εξέλιξη θα είναι προτιμότερη από τη σκοπιά της Αθήνας. Διότι η όξυνση που θα υπάρξει βραχυπρόθεσμα ενδέχεται να λειτουργήσει θετικά μακροπρόθεσμα.\nΕίναι, όπως πάντα, ζήτημα σεναρίων. Πρέπει να γίνει αντιληπτό ότι εκτός από την περίπτωση κατά την οποία συνειδητά αποφασίζουμε να συμβιβαστούμε εφ’ όλης, όπως περίπου το ζητά η Άγκυρα, σε κάθε άλλη περίπτωση η σημερινή δυναμική της προοπτικής των σχέσεων τείνει να γίνει η χειρότερη δυνατή. Είναι μια προοπτική στην οποία το δυτικό στρατόπεδο εξακολουθεί να προσπαθεί να κρατήσει την Τουρκία κοντά του ανεξαρτήτως των τουρκικών διαθέσεων. Για την βιώσιμη ειρήνη στην περιοχή χωρίς σημαντικές ελληνικές υποχωρήσεις, η Τουρκία θα πρέπει είτε να συνετιστεί ώστε να υπάρξει διάλογος όχι σε ό,τι επιθυμεί ο τουρκικός αναθεωρητισμός αλλά στα υπαρκτά ζητήματα (το καλύτερο σενάριο) είτε να περάσει από μια φάση οξείας κρίσης (δυσάρεστης για όλους) στις σχέσεις της με τη Δύση. Αυτή είναι η αμείλικτη πραγματικότητα.\nΘεωρείτε ότι οι ΗΠΑ πράγματι «επιστρέφουν» στην ευρωατλαντική συνεργασία, όπως δήλωσε και ο Μπάϊντεν;\nΕξαιρετική ερώτηση. Βραχυπρόθεσμα ναι, θα φανεί η διαφορά. Και αυτό μας ενδιαφέρει τώρα. Οι καλές ευρωατλαντικές σχέσεις είναι προς το συμφέρον της Ελλάδας και γενικότερα της σταθερότητας στην περιοχή. Όμως θα πρέπει να θυμόμαστε παράλληλα ότι μακροπρόθεσμα η μακρά πορεία απομάκρυνσης από την Ευρώπη θα συνεχιστεί. Εξακολουθώ να πιστεύω ότι σε σχέση με την Ευρώπη, η περίοδος Μπάιντεν θα μοιραστεί σε δυο φάσεις.\nΘα παρακολουθήσουμε αρχικά μια προσπάθεια επιδιόρθωσης της ζημίας που υπέστησαν οι ευρωατλαντικές σχέσεις από την προεδρία Τραμπ. Στη συνέχεια, από το 2022 ή λίγο αργότερα, οι ΗΠΑ με τον ένα ή τον άλλο τρόπο θα επανέλθουν στις ράγες της μακροπρόθεσμης, αργής κίνησης που ξεκίνησε επί Ομπάμα και συνοψίζεται στο εξής: σταδιακή, προσεκτική και μέσω πολυμερούς συνεννόησης απομάκρυνση από την Ευρώπη και άλλες περιοχές στις οποίες οι ΗΠΑ δεν μπορούν ή/και δεν επιθυμούν να εκπληρώνουν τους ρόλους που υπηρετούσαν επί δεκαετίες.\nΑυτό είναι το πλαίσιο μέσα στο οποίο οφείλουμε να προβληματιστούμε και για τα ζητήματα της περιοχής μας. Η σημαντική και απολύτως θετική τάση μερικής επιστροφής στην πολυμέρεια που θα εκφράσει σε πρώτο χρόνο η νέα διοίκηση στην Ουάσιγκτον από τις 20 Ιανουαρίου δεν συνεπάγεται αυτόματη επίλυση των προβλημάτων που μας απασχολούν. Αντίθετα, επιβάλλει την προσεκτική ανάλυση της πραγματικότητας που θα αναδυθεί μέσα από την ωρίμανση της δεύτερης φάσης.\nΈχουμε από πέρσι εξηγήσει στηρίξει ότι η Αθήνα οφείλει να επενδύσει στην εμβάθυνση των σχέσεων με δυνάμεις όπως η Γαλλία και το Ισραήλ, περιορίζοντας προς το παρόν τις ελπίδες για μια ισχυρή και συνεκτική πολιτική της ΕΕ απέναντι στην Τουρκία. Η ΕΕ εξαιτίας του μεταναστευτικού (οι εκβιασμοί Ερντογάν έχουν αποτέλεσμα) αλλά και λόγω εσωτερικών διαφορών θα αργήσει να δράσει ως αποτελεσματικός παράγοντας επαναφοράς της Άγκυρας σε υπεύθυνες θέσεις.\nΕφόσον ο στόχος επιβολής κυρώσεων φαίνεται ότι δεν είναι εφικτός, προς ποια κατεύθυνση πρέπει να αναζητηθεί ο δρόμος για επιτυχή αποτροπή και ειρηνική συμβίωση;\nΕπισημαίνω και πάλι ότι για μια βιώσιμη ειρήνη με την Τουρκία, η Άγκυρα θα πρέπει είτε να συνετιστεί και να συνεργαστεί είτε να αναδειχθεί η απόσταση που χωρίζει τη νεο-οθωμανική τροχιά της από τη Δύση. Σε ό,τι αφορά την Ελλάδα, επί σειρά ετών υποστηρίζω ότι τρεις θα είναι –σε τελική ανάλυση– οι βασικοί πυλώνες που θα μας επιτρέψουν να ανταποκριθούμε με επιτυχία στη δομική πρόκληση που συνιστά στο διηνεκές η Τουρκία για την Ελλάδα.\nΟ πρώτος αναφέρεται στη συστηματική πολιτική διμερών, τριμερών και πολυμερών επιμέρους συνεργασιών και συμμαχιών, όπως έχω εξηγήσει αναλυτικά σε προηγούμενα άρθρα και συνεντεύξεις. Η πρόσφατη συμφωνία με τα Εμιράτα είναι πολύ καλή εξέλιξη. Σε αυτό όμως το πλαίσιο, έχουμε ήδη αργήσει αναφορικά με τη Γαλλία. Από πέρσι εξηγώ ότι τα αντιεπιχειρήματα που προβάλλονται από διάφορες πλευρές δεν αντέχουν σε σοβαρή ανάλυση.\nΟ δεύτερος φαίνεται λιγότερο προφανής αλλά είναι κι αυτός σημαντικός. Θα πρέπει να διαμορφωθεί με τη συμβολή και της Αθήνας ένα συγκεκριμένο, λεπτομερές σενάριο μελλοντικού εταιρικού καθεστώτος ΕΕ-Τουρκίας που θα μας βγάλει από το επικίνδυνο αδιέξοδο της δήθεν ενταξιακής πορείας. Έχω επισημάνει και στο παρελθόν ότι οι κυρώσεις αφενός έχουν όρια ούτως ή άλλως ως προς την αποτελεσματικότητά τους, πέρα από τη συγκυρία σήμερα στην ΕΕ. Αφετέρου εξαντλούν διπλωματικό κεφάλαιο για όσους τις επιδιώκουν σε περιβάλλοντα που άλλοι εταίροι τις απορρίπτουν. Μια συνολική επαναδιαπραγμάτευση, πέρα από το θλιβερά ξεπερασμένο πλαίσιο των συνεχών διευρύνσεων, θα είναι επωφελής και για τα λεγόμενα «ελληνοτουρκικά» αλλά και για το μέλλον της Ευρωπαϊκής Ένωσης γενικότερα.\nΟ τρίτος -και σε τελική ανάλυση κρισιμότερος- πυλώνας είναι το περαιτέρω χτίσιμο της ελληνικής αποτρεπτικής ισχύος, χωρίς την οποία το μέλλον διαγράφεται αβέβαιο, παρά την πολύτιμη και απολύτως αναγκαία συμμετοχή τόσο στην ΕΕ όσο και στο ΝΑΤΟ. Ο ρόλος τόσο των ΗΠΑ όσο και της Γαλλίας θα είναι κρίσμος σε αυτό το πεδίο. Με δυο λόγια, η Ελλάδα οφείλει να ξαναμάθει να στέκεται στα πόδια της. Και να σχεδιάσει μόνη της μια προσέγγιση που θα έχει και πραγματικό μαστίγιο αλλά και πραγματικό καρότο.


Μια φορά και έναν καιρό στο Ελληνικό (pics) | E-Daily.gr\nΜια φορά και έναν καιρό στο Ελληνικό\nΟι χρυσές εποχές του ιστορικού αεροδρομίου της Αθήνας\nΔημοσίευση 30/9/2016 | 00:01\nΌταν στις 28 Μαρτίου του 2001 απογειωνόταν η τελευταία πτήση από το αεροδρόμιο του Ελληνικού, με ένα Boeing 737 της Ολυμπιακής με προορισμό την Θεσσαλονίκη, κανείς δεν μπορούσε να φανταστεί πως 15 χρόνια αργότερα όλα θα έμεναν τόσο ίδια όπως εκείνη την μέρα. Κτίρια στοιχειωμένα από αναμνήσεις, παροπλισμένα αεροσκάφη που θυμίζουν ένδοξες εποχές και ο διάδρομος που μοιάζει να περιμένει την επόμενη άφιξη.\nΗ ιστορία του αεροδρομίου ξεκινά αρκετές δεκαετίες πίσω, όταν άρχισε να κατασκευάζεται το 1938 στη περιοχή Χασάνι, με διάδρομο προσγειώσεως 1.800 μέτρων μετά από απαλλοτρίωση τμημάτων των τότε κοινοτήτων Κομνηνών και Ελληνικού. Ο Β' Παγκόσμιος Πόλεμος όμως δεν επέτρεψε την ολοκλήρωσή του. Κατά την περίοδο της Γερμανο-Ιταλικής κατοχής επίσπευσαν οι Γερμανοί την επέκτασή του για δικούς τους σκοπούς. Αντίθετα η συμμαχική αεροπορία επεδίωξε να παρεμοδίσει τη συμπλήρωσή του με συνέπεια επί σειράς επιδρομών, κυρίως νυκτερινών βομβαρδισμών προς αποφυγή θυμάτων εκ των εργαζομένων εκεί Ελλήνων. Από τους βομβαρδισμούς εκείνους είχαν προκληθεί πολλές ζημιές ακόμη και στους παρακείμενους οικισμούς. Κατά την αποχώρησή τους όμως οι Γερμανοί κατέστρεψαν και υπονόμευσαν τους διαδρόμους του.\nΑπό το 1945 έως το 1993 βέβαια το αεροδρόμιο δεν έπαψε να έχει στρατιωτικό... αέρα, καθώς επετράπηκε από την Ελληνική Κυβέρνηση, να χρησιμοποιείται από τις Ηνωμένες Πολιτείες Αμερικής. Γνωστό και ως Αεροδρόμιο Χασάνι από το 1945, χρησιμοποιήθηκε από την Αμερικανική Πολεμική Αεροπορία, ως βάση των επιχειρήσεων της Μονάδας Αερομεταφορών, μεταξύ Ρώμης και Μέσης Ανατολής.\nΜετά τη λήξη του πολέμου και την επανένωση των Δωδεκανήσων,μεταφέρθηκε στο Ελληνικό το μεγάλο υπόστεγο αεροσκαφών των Ιταλών από τη Λέρο και αποτέλεσε το βασικό υπόστεγο επισκευών του αεροδρομίου\nΤο 1950 το αεροδρόμιο απέκτησε και δεύτερο διάδρομο με μήκος 2.250 μέτρα, ενώ ο πρώτος αυξήθηκε και αυτός στα 2.250 μέτρα. Το 1958 ο κύριος διάδρομος αυξήθηκε πάλι, με μήκος τα 3.000 μέτρα για να καλύψει τις ανάγκες των μεγαλύτερων αεροσκαφών. Στις 30 Μαΐου του 1962, ο Κωνσταντίνος Καραμανλής έθεσε τον θεμέλιο λίθο του Ανατολικού αεροδρομίου Ελληνικού που έχει σχεδιαστεί από τον διάσημο Αμερικανοφινλανδό αρχιτέκτονα Έερο Σάαρινεν. Τα εγκαίνια πραγματοποιήθηκαν το 1969.\nΗ Ολυμπιακή αεροπορία είχε ήδη ξεκινήσει τη λειτουργία της το 1957, με το Ελληνικό να αποτελεί τη βάση της εταιρείας. Τις επόμενες δεκαετίες η ανάπτυξη της και η ανάδειξη της σε μεγάλη δύναμη των αερομεταφορών παγκοσμίως θα έδινε ώθηση και στο ίδιο το αεροδρόμιο.\nΤαυτόχρονα δεκάδες κορυφαίες ξένες αεροπορικές εταιρείες έβαλαν την Αθήνα στους προορισμούς τους, πολλές φορές μάλιστα τις δεκαετίες του '50 και του '60 ως ενδιάμεσο σταθμό, λόγω της στρατηγικής θέσης της Ελλάδας μεταξύ Ευρώπης, Μέσης Ανατολής, Ασίας και Αφρικής.\nΤη δεκαετία του 1970 ο κυρίως διάδρομος επιμηκύνθηκε στα 3.500 μέτρα, ενώ το 1976 η Ελληνική Κυβέρνηση ανέθεσε σε Κοινοπραξία της Aeroports de Paris και του Αεροδρομίου της Φρανκφούρτης την επιλογή της κατάλληλης τοποθεσίας για τη μεταφορά του αεροδρομίου. Η τοποθεσία που επιλέχθηκε τελικά ήταν τα Σπάτα, και ενώ έγινε απαλλοτρίωση της έκτασης και χωματουργικές εργασίες, η κατασκευή αναβλήθηκε από την κυβέρνηση του ΠΑΣΟΚ που ήρθε στην εξουσία το 1981.\nΤη δεκαετία του 1990 το αεροδρόμιο του Ελληνικού εξυπηρετούσε από 10 έως 12 εκατομμύρια επιβάτες το χρόνο, έχοντας φτάσει σε οριακό σημείο.\nΣτις δεκαετίες που λειτούργησε το αεροδρόμιο του Ελληνικού, δεν έλειψαν δυστυχώς τα μεγάλα δυστυχήματα σε πτήσεις που απογειώθηκαν ή κατευθύνονταν προς αυτό.\n6 Ιουνίου 1949: Μία Ντακότα της Τ.Α.Ε.(εταιρεία Τεχνικαί Αεροπορικαί Εκμεταλλεύσεις - αργοτερα Ο.Α.) συνετρίβη κοντά στη Μαλακάσα.Εκτελούσε την πτήση Καβάλα - Αθήνα,\n29 Οκτωβρίου 1959: Ένα Douglas DC-3 της Ολυμπιακής Αεροπορίας συνετρίβη λίγο μετά την απογείωσή του κοντά στην Αυλώνα Αττικής. Εκτελούσε την πτήση Αθήνα - Θεσσαλονίκη.\n12 Οκτωβρίου 1967: Ένα de Havilland Comet των Κυπριακών Αερογραμμών συνετρίβη πάνω από την Μεσόγειο, έπειτα από έκρηξη βόμβας. Εκτελούσε την πτήση Αθήνα-Λευκωσία. Και οι 66 επιβαίνοντες σκοτώθηκαν.\n8 Δεκεμβρίου 1969: Ένα Douglas DC-6 της Ολυμπιακής Αεροπορίας συνετρίβη κοντά στην Κερατέα. Εκτελούσε την πτήση Χανιά - Αθήνα.\n18 Φεβρουαρίου 1972: Ένα Learjet 25 της Ολυμπιακής Αεροπλοΐας συνετρίβη κοντά στην πόλη Αντίμπ (Γαλλία). Εκτελούσε την πτήση Αθήνα - Νίκαια.\n21 Οκτωβρίου 1972: Ένα NAMC YS-11A της Ολυμπιακής Αεροπορίας συνετρίβη στις ακτές της Βούλας. Εκτελούσε την πτήση Κέρκυρα - Αθήνα.\n8 Σεπτεμβρίου 1974: Ένα Boeing 707 της TWA συνετρίβη στο Ιόνιο από έκρηξη βόμβας. Εκτελούσε την πτήση Αθήνα-Ρώμη. Και οι 88 επιβαίνοντες σκοτώθηκαν.\n23 Νοεμβρίου 1976: Ένα NAMC YS-11A της Ολυμπιακής Αεροπλοΐας συνετρίβη κοντά στα Σέρβια του νομού Κοζάνης. Εκτελούσε την πτήση Αθήνα - Λάρισα - Κοζάνη. Λόγω κακοκαιρίας δεν κατάφερε να προσγειωθεί στη Λάρισα και συνέχισε προς Κοζάνη.\n7 Οκτωβρίου 1979: Ένα DC-8 της Swissair, συνετρίβη ενώ επιχειρούσε να προσγειωθεί στο Διεθνές Αεροδρόμιο Ελληνικού. Εκτελούσε την πτήση Γενεύη-Αθήνα. 14 άτομα έχασαν την ζωή τους.\n2 Απριλίου 1986: Ένα Boeing 727 της TWA πραγματοποίησε αναγκαστική προσγείωση, καθώς πετώντας πάνω από το Άργος μια βόμβα εξερράγη στη καμπίνα του δημιουργώντας μια τρύπα απο την οποία τέσσερεις άνθρωποι εκτινάχθηκαν χάνοντας τη ζωή τους. Εκτελούσε την πτήση Ρώμη-Αθήνα.\nΤο κλείσιμο του το 2001, έφερε ανακούφιση στους περίοικους του, καθώς τα αεροσκάφη περνούσαν χαμηλά πάνω από πυκνοκατοικήμενες γειτονιές. Ωστόσο η αλήθεια είναι πως όταν το αεροδρόμιο κατασκευάστηκε, υπήρχαν γύρω του σχεδόν μόνο χωράφια και μερικές εξοχικές κατοικίες, ενώ στη συνέχεια οικοδομήθηκε η περιοχή.\nΈκτοτε η αξιοποίηση του μπήκε στον πάγο για σχεδόν δέκα χρόνια, ενώ η οικονομική κρίση έκανε επιτακτική την απόφαση για πώληση του, καθώς το οικόπεδο του αεροδρομίου θεωρείται ένα από τα μεγαλύτερα "φιλέτα" της Μεσογείου.


Ακρόπολη Φαρσάλου (Φάρσαλα) - Περιγραφή, Επικοινωνία | TravelPlorer\nΗ ακρόπολη της Φαρσάλου καταλαμβάνει την κορυφή του βραχώδους υψώματος του Προφήτη Ηλία. Το σχήμα της είναι επίμηκες, με κατεύθυνση ανατολικά - δυτικά και αποτελείται από δύο πεπλατυσμένες εξάρσεις στα άκρα με ένα στενό διάσελο ανάμεσά τους. Έχει μήκος 500 μ. και μέγιστο πλάτος 60 μ. Κατά μήκος της νότιας πλευράς της η πολύ απότομη κατάπτωση των βράχων αποτελεί πρόσθετη φυσική οχύρωση.\nΗ ακρόπολη, στη σημερινή της μορφή, αποτελεί σχεδόν εξ ολοκλήρου ανακατασκευή των βυζαντινών χρόνων. Το τείχος της περιόδου αυτής ενσωμάτωσε κατά τόπους τα σωζόμενα τμήματα του αρχαίου, ακολουθώντας κατά κανόνα την πορεία του τελευταίου είτε αποκλίνοντας σε ορισμένα σημεία ελαφρά από αυτό. Η ακρόπολη συνεχίζει να χρησιμοποιείται και στη Μεταβυζαντινή Εποχή, όπως διαπιστώνεται από εκτεταμένες επισκευές στο νότιο και δυτικό τείχος, στις οποίες χρησιμοποιούνται μικρές αργές πέτρες χωρίς συνδετικό υλικό (ξερολιθιά).\nΗ πρόσβαση στην ακρόπολη γινόταν από δύο πύλες, τοποθετημένες στο στενό διάσελο και με αντωπή διάταξη, από τις οποίες η βόρεια εξασφάλιζε την επικοινωνία με την πόλη, ενώ η νότια οδηγούσε απευθείας εζωτερικά από αυτή. Στα βυζαντινά χρόνια το ανατολικό τμήμα της ακρόπολης απομονώθηκε με ένα διατείχισμα, κτισμένο στα ανατολικά των δύο πυλών της. Η πύλη του διατειχίσματος βρισκόταν στο ύψος της βόρειας πύλης της ακρόπολης, από όπου ανέρχεται και σήμερα ο επισκέπτης προς το βραχώδες ανατολικό πλάτωμά της. Εξ ολοκλήρου βυζαντινά είναι και τα σωζόμενα λείψανα της οχύρωσης στο βορειοδυτικό άκρο της ακρόπολης, όπου τμήμα του δυτικού πλατώματος της περιτειχίσθηκε επίσης χωριστά, λειτουργώντας ως μια μικρή "ακρόπολη". Στη Βυζαντινή επίσης εποχή η αποτελεσματική υπεράσπιση των πιο ευάλωτων σημείων του νότιου τείχους της ακρόπολης διασφαλιζόταν επιπλέον με προτειχίσματα.\nΣτα κατώτερα τμήματα του βυζαντινού τείχους επαναχρησιμοποιούνται οι κυβόλιθοι του αρχαίου. Χρησιμοποιείται από τη βάση του τείχους συνδετικό ασβεστοκονίαμα (κουρασάνι), ενώ τα κενά μεταξύ των κυβόλιθων κλείνονται με μικρούς αργούς λίθους και τμήματα κεραμιδιών. Το ανώτερο τμήμα της τοιχοδομίας είναι κατασκευασμένο με μικρού και μεσαίου μεγέθους αργούς λίθους "κολυμππητούς" στο συνδετικό κονίαμα. Σε μερικά σημεία διακρίνονται στο πάχος του τείχους οι θήκες υποδοχής ξύλινων δοκαριών. Το πλάτος του βυζαντινού τείχους και των προτειχισμάτων κυμαίνεται από 1,70 - 3,40 μ. και το μεγαλύτερο σωζόμενο ύψος του φτάνει περίπου τα 5 μ.\nΣτο σύστημα τροφοδοσίας και αποταμίευσης νερού της αρχαίας ακρόπολης ανήκει μια δεξαμενή σε σχήμα φιάλης, σκαμμένη στο βράχο και κτισμένη στην περιοχή του στομίου της κατά το εκφορικό σύστημα με ορθογώνιους κυβόλιθους σε δόμους. Στην ακρόπολη βρίσκονται επίσης τρεις ακόμη δεξαμενές των Βυζαντινών χρόνων. Από αυτές η μεγαλύτερη, χτισμένη σε επαφή με το νότιο τείχος του δυτικού τμήματος της ακρόπολης και επιχρισμένη εσωτερικά με υδραυλικό κονίαμα, στεγαζόταν με καμάρα, τα τόξα της οποίας στηρίζονταν σε τέσσερα ζεύγη αντηρίδων.\nΞεκινώντας από την ακρόπολη το δυτικό και ανατολικό τείχος της αρχαίας πόλης ακολουθεί την κλίση τους βραχώδους υψώματος προς την πεδιάδα και είναι ορατό σε αρκετό ύψος. Στην οχύρωση του πρώτου μισού του 5ου αι. π.Χ. ανήκει η πολυγωνική τοιχοδομία. Το ισόδομο τραπεζιόσχημο τέλος σύστημα, που αποτελεί και το κύριο σύστημα δόμησης του αρχαίου τείχους, ανάγεται στην περίοδο της μακεδονικής κυριαρχίας (από τα μέσα του 4ου αι. π.Χ.). Στην περιοχή των βόρειων κλιτυών του λόφου, στις θέσεις Πλάτωμα και Εικονισματάκι, εντοπίστηκαν επίσης δύο αποθέτες ιερών (ο ένας ιερού Δήμητρας) και λείψανα δύο κτιρίων.\nΤ.Κ. 40300, Φάρσαλα (Νομός Λαρίσης)


Τρίτη, 7 Νοέμβριος 2017 08:00\nΣας φαίνεται παράδοξο που βλέπετε τις λέξεις «λαχταριστό» και «κουνουπίδι» στην ίδια πρόταση; Ήρθε η στιγμή να αλλάξετε γνώμη.\nΠότε δεν έχω ακούσει κανέναν να λέει πως λατρεύει το κουνουπίδι (Ούτε εγώ η ίδια που αποφάσισα να ασχοληθώ μαζί του δεν το έχω σε εκτίμηση).\nΔεν αμφιβάλλω για τη θρεπτική του αξία. Εξαιρετική πηγή διαλυτών φυτικών ινών, αλλά και βιταμίνης C, αντικαρκινικές και αντιοξειδωτικές ιδιότητες, στοιχεία που ενισχύουν το ανοσοποιητικό και βοηθούν στη µείωση της LDL «κακής» χοληστερόλης συγκαταλέγεται, αδιαμφισβήτητα, σε ένα από τα πιο ωφέλιμα για τον οργανισμό μας λαχανικά.\nΔεν μπορώ όμως να μην αμφισβητήσω τη μυρωδιά ή τη γεύση του, οι οποίες δεν είναι ευρέως αρεστές.\nΥπάρχουν, ας πούμε, άνθρωποι που δηλώνουν φανατικοί του μπρόκολου (ένα εξίσου αμφιλεγόμενο σε γεύση και μυρωδιά λαχανικό), αλλά για το κουνουπίδι, ποτέ, κανείς δεν έχει εκφράσει κάποιο διθυραμβικό ή έστω θετικό σχόλιο.\nΚοντολογίς, είναι ένα από τα λαχανικά που ή το μισείς ή σου αρέσει έτσι κι έτσι.\nΚάτι μου λέει ότι για να βρίσκεστε σε αυτή τη σελίδα, μοιράζεστε παρόμοια συναισθήματα. Μπορεί μάλιστα, όντως να έχετε αγοράσει ένα κουνουπίδι, αλλά ακόμα να είστε σκεπτική για τον τρόπο που θα τομαγειρέψετε.\nΌταν το κοιτάτε σάς έρχονται στο μυαλό εικόνες από το μπολ που δε θα αγγίζει κανείς πάνω στο τραπέζι και από τις φιλότιμες πλην ανεπιτυχείς προσπάθειες σας να πείσετε τα παιδιά ή τους φίλους με τους οποίους μοιράζεστε το φαγητό να τσιμπήσουν έστω λίγο.\nΉρθε η ώρα να βάλετε τέλος σε αυτή την αδικία. Πώς; Φτιάχνοντας το πιο κρεμώδες και τυρένιο κουνουπίδι που έχετε φάει ποτέ στη ζωή σας. Αν αυτό σάς ακούγεται κάπως απόλυτο, είναι επειδή, ναι, είμαι τόσο πεπεισμένη και σίγουρη ότι θα το απολαύσετε.\nΣυν τοις άλλοις, είναι και πανεύκολο στην παρασκευή.\nΤις «φούντες» από ένα μεγάλο κουνουπίδι\n100 γρ. τριμμένο κίτρινο τυρί που λιώνει της αρεσκείας σας\nΣε μια μεγάλη κατσαρόλα βράζετε τις φούντες από το κουνουπίδι και όταν είναι σχεδόν μαλακές (αλλά όχι εντελώς) αποσύρετε από το μάτι. Τις στραγγίζετε με ένα σουρωτήρι. και τις αφήνετε στην άκρη.\nΣτην ίδια κατσαρόλα, την οποία πλέον έχετε αδειάσει, βάζετε το βούτυρο και το ανακατεύετε ελαφρώς μέχρι να λιώσει. Προσθέτετε το αλεύρι, ανακατεύετε και σταδιακά αρχίζετε να ρίχνετε το γάλα (ανακατεύοντας συνεχώς) μέχρι να προκύψει μια ρευστή μπεσαμέλ. Προσθέτετε το τυρί και ανακατεύετε για να λιώσει. Ήρθε η στιγμή να ενσωματώσετε το κουνουπίδι. Το ρίχνετε μέσα στην κατσαρόλα φροντίζοντας να καλυφθεί κάθε επιφάνεια από τη μπεσαμέλ, αλατοπιπερώνετε, προσθέτετε λίγο έξτρα κίτρινο τυρί και έτσι όπως είναι (είτε αφήνοντας το μέσα στην κατσαρόλα, είτε ρίχνοντας το όλο μέσα σε ένα πυρίμαχο σκεύος) το ψήνετε για 20 λεπτά στους 200 βαθμούς. Αφήνετε να κρυώσει ελαφρώς και απολαμβάνετε!\nΣτοίχημα ότι όλοι θα θέλουν και δεύτερη μερίδα;


Σμηγματορροϊκή δερματίτις | Pharmavita - Online φαρμακείο - Pharmacy online\n» Σμηγματορροϊκή δερματίτις\nΟφείλεται στον μύκητα Pitynosporum ovale που δημιουργεί αποικίες στο τριχωτό της κεφαλής και από εκέι εξαπλώνεται σρο πρόσωπο και πολύ σπάνια στο θώρακα.\nΣτο πρόσωπο παρουσιάζεται ερύθημα στις παρυφές των μαλλιών στη περιφέρεια του μετώπου, στο πλάι της μύτης, στα φρύδια και αν υπάρχει μουστάκι ή γενειάδα και εκεί. Το δέρμα καλύπτεται από λιπαρά λευκωπά λέπια και υπάρχει έντονος κνησμός.\nΧειροτερεύει με το άγχος, την κούραση, την κατάχρηση αλκοόλ. Βελτιώνεται με τον ήλιο. Έτσι απαιτείται αντιηλιακή προστασία σε μορφή fluide με δείκτη προστασίας μικρότερο του 20. Η εικόνα βελτιώνεται με τα κατάλληλα προϊόντα και με τη χρήση απαλού peeling 1-2 φορές την εβδομάδα.\nΚερδίζετε 4.58 €\nΚερδίζετε 5.9 €\nΚερδίζετε 19.78 €\nRene Furterer TRIPHASIC VHT SERUM 8 FLACON\nΚερδίζετε 3.86 €\nLa Roche-Posay Kerium DS Anti-Dandruff Intensive 125ml\nΚερδίζετε 2.57 €\nRene Furterer CURBICIA SHP NORM 150 ML\nΚερδίζετε 4.49 €\nRene Furterer CURBICIA SHP-MASQUE PURETE\nΚερδίζετε 1.84 €\nΚερδίζετε 1.99 €


ΕΚΛΟΓΕΣ 2019: Να λυτρωθούμε από τους σωτήρες, όχι να μείνουμε στο σύνδρομο “Βροντάκηδες & Φουρτουνάκηδες” - Pentapostagma.gr : Pentapostagma.gr\nΔημοσίευση: 6 Ιουλίου 2019, 1:29 μμ\n“Σωτηρία θα πει να λυτρωθείς απ’ όλους τους σωτήρες· αυτή ‘ναι η ανώτατη λευτεριά, η πιο αψηλή, όπου με δυσκολία αναπνέει ο άνθρωπος. Αντέχεις;” ρωτούσε ο Καζαντζάκης… Και εμείς γεμίσαμε σωτήρες! Σωτήρες με αποχρώσεις γαλάζιες, σωτήρες με αποχρώσεις κόκκινες και ολίγον σωτήρες με αποχρώσεις πράσινες.\nΟι δε ξέθαψαν από τα πιο τρομακτικά παραμύθια δράκους και μάγισσες που θα κατασπαράξουν την Ελλάδα αν ψηφίσει…λάθος.\nΠολλοί Ευρωπαίοι δυστυχώς παρασυρμένοι ασφαλώς εν μερει και από την προπαγάνδα των κυβερνήσεών τους τείνουν ξανά να επιστρέψουν στην ερμηνεία Λαρους…Και ποιός φταίει για αυτό; Ε, δεν μπορεί να φταίνε για όλα οι “κουτόφραγκοι”….\nΑς μην κλείσουμε με μεμψιμοιρία κι ας αναλογιστούμε αυτό που έλεγε ο Καμύ, πως καμία ήττα δεν είναι παντοτινή! Άλλωστε και ο Φοίνικας που αναγεννάται από την τέφρα του δική μας…πατέντα είναι!\nΑισιοδοξία και σιγουριά ότι δεν θα προκύψει δημοσιονομικό κενό από τις εμπροσθοβαρείς φοροελαφρύνσεις που αποφάσισε ο πρωθυπουργός Κυριάκος Μητσοτάκης, ανακοινώνοντας


ARGO - SPORTS: Η γιορτή της ΑΕΛ και το μήνυμα του Πηλαδάκη\nΠαρά την κακοκαιρία, με επιτυχία διεξήχθη η γιορτή της Λάρισας, στο “Vissini Store” και το “Pre-Game & Ticket House, ενώ ο Κώστας Πηλαδάκης έστειλε μήνυμα ενότητας.\nΤο παρών έδωσαν όλοι οι ποδοσφαιριστές, που μοίρασαν δώρα στους μικρούς και μεγάλους φίλους της ΑΕΛ. Ο προπονητής, Μιχάλης Ζιώγας, ο αρχηγός, Κώστας Νεμπεγλέρας, και ο...\n... Γενικός Διευθυντής, Λουκάς Σάββα, με ξεχωριστό χαιρετισμό έστειλαν το μήνυμα για υγεία, δύναμη και ενότητα για το καλό της ομάδας. Στο ίδιο μήκος κύματος κινήθηκε και το μήνυμα του προέδρου Κώστα Πηλαδάκη, που ανέγνωσε η παρουσιάστρια της εκδήλωσης Βιβή Κάραλη.\nΑναλυτικά το μήνυμα του προέδρου της Λάρισας:\n«Καταρχήν, θα ήθελα να ευχαριστήσω όλους τους φίλους της ΑΕΛ που ανταποκρίθηκαν στο κάλεσμα της ομάδας και βρίσκονται σήμερα μαζί μας. Η σημερινή εκδήλωση δεν είναι μια απλή γιορτή με την στενή έννοια του όρου. Είναι μια ευκαιρία για μια διαφορετική επαφή της ομάδας με τον κόσμο της χωρίς το άγχος και την πίεση των αγώνων. Είναι, επίσης, μια ευκαιρία για να πάρουμε και να δώσουμε όση θετική ενέργεια μπορούμε και ταυτόχρονα να αντλήσουμε από αυτή την αμφίδρομη σχέση δύναμη για τη συνέχεια.\nΠερισσότερο απ’ όλα, όμως, θα ήθελα η σημερινή γιορτή να στείλει σε όλους τους φίλους της ΑΕΛ το μήνυμα της ενότητας. Είναι σημαντικό να ξέρουμε και να νιώθουμε ότι μπροστά στο καλό της ΑΕΛ μπορούμε να παραμερίζουμε τις οποίες διαφωνίες και να ενώνουμε τη δική μας προσπάθεια μέσα στο γήπεδο με τη δική σας φωνή στην κερκίδα. Η σεζόν είναι μεγάλη και το 2013 δεν θα είναι μια εύκολη χρονιά. Αν, όμως, παραμείνουμε ενωμένοι και λειτουργούμε όλοι βάζοντας την ομάδα πάνω από τους εαυτούς μας, αισιοδοξώ ότι κάτι καλό θα πετύχουμε.\nΚαλή χρονιά σε όλους με υγεία και δύναμη…».


Αν δεν χύσεις ιδρώτα κορμί δεν χτίζεις και αυτό είναι αποδεδειγμένο.\nΕπομένως καλό θα είναι να ανεβάσεις ένταση στην αεροβική και να πιεστείς στα βάρη.\nΣτην αεροβική δοκίμασε τη διαλλειματικήHITTπροπόνηση και στα βάρη μείωσε τα διαλλείματα.\nΣτις χαμηλές θερμοκρασίες, καθώς το σώμα κρυώνει, αυξάνεται επίσης η διούρηση.Οι απώλειες νερού από το αναπνευστικό σύστημα επηρεάζονται τόσο από τις συνθήκες του περιβάλλοντος, όπως η θερμοκρασία του αέρα και η υγρασία, όσο και από το επίπεδο της φυσικής δραστηριότητας. Για παράδειγμα, οι χειμερινές δραστηριότητες, όπως οι παγοδρομίες, το σκι, το snowboard, φαίνεται να αυξάνουν τις απώλειες νερού.\nMπορεί να σου φαίνεται αστείο αλλά δεν είναι: Αν προπονείσαι με μεγάλη ένταση η κάνεις κάποιο άθλημα έντασης τουλάχιστον τρεις φορές την εβδομάδα τότε θα αισθάνεσαι ευτυχισμένος!Ερευνητές υποστηρίζουν ότι η προπόνηση με μεγάλη ένταση λειτουργεί ως αντίδοτο στην κατάθλιψη, υπό την προϋπόθεση ότι πραγματοποιούνται από μια έως τρεις φορές την εβδομάδα. «Τα αθλήματα έντασης αυξάνουν τα επίπεδα σεροτονίνης στο αίμα», δήλωσε ο ΝτίτερΜπρειτέκερ, που εργάζεται για την κυβερνητική επιτροπή του Βισμπάντεν, αρμόδια για την προώθηση της άσκησης και της σωστής στάσης του σώματος.


blackmoney2011: ΒΑΦΤΙΣΕ ΤΗΝ ΕΓΓΟΝΗ ΤΟΥ ΣΤΗΝ ΕΛΛΑΔΑ Ο ΧΑΛΑΚ\nΣτενός φίλος του Ανδρέα Παπανδρέου – η σχέση με την οικογένεια του πρωθυπουργού κρατά ακόμη-, ο Λιβανέζος επιχειρηματίας με τις ελληνικές ρίζες εξακολουθεί να παραμένει στην αφάνεια, αλλά πάντα στη διάθεση όσων τον χρειάζονται…\nΛΕΝΕ ΟΤΙ ΟΤΑΝ θέλεις να μείνεις μακριά από τα φώτα, αν συνυπάρχεις ως «κολλητός» φίλος ενός πρωθυπουργού, δύσκολα το καταφέρνεις, και γι’ αυτόν ακριβώς τον λόγο ο κ. Τζορτζ Χάλακ είναι άξιος θαυμασμού. Προικισμένος με αξιοθαύμαστα επιχειρηματικά προσόντα, πολιτογραφημένος Έλληνας, ενέσκηψε σαν κομήτης τη δεκαετία του ’80, στην Ελλάδα της τότε «Αλλαγής», ως στενός προσωπικός φίλος του αείμνηστου Ανδρέα Παπανδρέου και ως ένας από τους εμπλεκόμενους – σύμφωνα με δημοσιεύματα της εποχής – στην περίφημη «αγορά του αιώνα» το 1985. Όσοι τον είδαν το Σάββατο 25 Ιουνίου στην Αγία Μαρίνα της Εκάλης να υποδέχεται χαμογελαστός Έλληνες φίλους του στη βάπτιση της εγγονής του, μεταξύ άλλων τον κ. Νίκο Παπανδρέου και τη μητέρα του Μαργαρίτα κατάλαβαν ότι «κρατάει χρόνια αυτή η κολόνια» ισχυρών δεσμών. Η παρουσία του Μητροπολίτη Αργεντινής και Νότιας Αμερικής Πλάτωνος, ο οποίος τέλεσε το μυστήριο, αλλά και τουλάχιστον τριών ακόμη μητροπολιτών και εκπροσώπων από το Πατριαρχείο Αλεξανδρείας και Αντιοχείας απέδειξε, λένε κάποιοι, αυτό που ψιθυρίζεται εδώ και καιρό: κ. Χάλακ είναι πολύ κοντά στην ηγεσία της Εκκλησίας, ενώ οι φήμες τον θέλουν να είναι γενναιόδωρος σε προσφορές, όπως ακριβώς τον θυμούνται κάποιοι παλιοί φίλοι του από το ΠΑΣΟΚ. Κάποιοι χαρακτηρίζουν τον κ. Χάλακ «αόρατο άνθρωπο», επειδή φρόντιζε πάντοτε να κινείται διακριτικά, αποφεύγοντας τις φωτογραφίες, ενώ αυτοί που τον ξέρουν καλά γνωρίζουν ότι ενοχλείται πάρα πολύ όταν γράφεται γι’ αυτόν ότι είναι έμπορος όπλων. Είναι χαρακτηριστικό το παράδειγμα με ρεπορτάζ εφημερίδας που αναφερόταν στον γιό του Αντριου, ο οποίος, σύμφωνα με το στόρι, διαπραγματευόταν την ενοικίαση ενός Learjet για λογαριασμό της κυβέρνησης. Στην απάντησή του ο κ. Χάλακ ξεκαθαρίζει ότι «ο ισχυρισμός του αρθρογράφου ότι είμαι έμπορος όπλων πλήττει βάναυσα την τιμή και την υπόληψή μου. Ποτέ δεν έχω ασχοληθεί με όπλα στο παρελθόν ή στο παρόν και ποτέ δεν θα ασχοληθώ με τέτοιου είδους επιχειρήσεις στο μέλλον». Στις 25 του περασμένου μήνα η εικόνα έξω από την εκκλησία της Αγίας Μαρίνας στην Εκάλη μαρτυρούσε ότι κάτι σημαντικό λάμβανε χώρα, αφού οι λιμουζίνες και οι σωματοφύλακες είχαν πλημμυρίσει τον χώρο. Ο κ. Χάλακ κατέφτασε μαζί με τη σύζυγό του Νάντα, η οποία είναι στο πλευρό του παραπάνω από 35 χρόνια, προκειμένου να εορτάσει τη βάφτιση της εγγονής του με ορισμένους Έλληνες φίλους του, αλλά και φίλους του που ήρθαν από τον Λίβανο και από άλλες χώρες. Φορώντας ένα sur mesure κοστούμι – οι πληροφορίες τον θέλουν να ράβεται μόνιμα σε έναν από τους καλύτερους οίκους της Saville Row στο Λονδίνο από τη δεκαετία του ’80 – συνομίλησε με αρκετούς από τους καλεσμένους του. Όπως και σε κάθε άλλη κοινωνική του εκδήλωση, έτσι και στη βάφτιση της μικρής Μαρίας-Ιζαμπέλας ο Ελληνολιβανέζος επιχειρηματίας φρόντισε να μείνει μακριά από τα αδιάκριτα βλέμματα. Ό,τι συνέβαινε δηλαδή και παλιά, όταν συνέτρωγε με τον Ανδρέα Παπανδρέου στο Καστρί και στην περίφημη ροζ βίλα, για την ανέγερση της οποίας είχε δανείσει στον τότε πρωθυπουργό 65 εκατ. παλιές καλές δραχμές. Το χιούμορ του ήταν απαραίτητο στον ιδρυτή του ΠΑΣΟΚ, όταν δεν ήταν στα κέφια του, ενώ οι παντός είδους γνωριμίες του στον αραβικό κόσμο αποδείχτηκαν ιδιαίτερα χρήσιμες και τότε και τώρα.\nΤΑ ΣΙΚ ΣΤΕΚΙΑ ΚΑΙ ΤΑ PRIVE ΔΕΙΠΝΑ\nΔεν είναι τυχαίο λένε κάποιοι ότι ο Τζορτζ Χάλακ – Γιώργος για κάποιους – είναι πάντα παρών όταν πρόκειται για δουλειές μεταξύ της κυβέρνησης και χωρών της Μέσης Ανατολής. Φημολογείται ότι στην εντυπωσιακή έπαυλη που διατηρεί στη Δροσιά οργανώνει κατά καιρούς δείπνα για φίλους του επιχειρηματίες, όπως τον διευθύνοντα σύμβουλο της εταιρίας «Δωδώνη» κ. Λευτέρη Κόντο. Ο τελευταίος, που διατηρεί εδώ και χρόνια στενή σχέση με την κυρία Μαργαρίτα Παπανδρέου, τον πρωθυπουργό και τα αδέρφια του Νίκο και Αντρίκο, έδωσε και αυτός το «παρών» στη βάφτιση της μικρής Μαρίας-Ιζαμπέλας, που σχεδόν συνέχεια ήταν στην αγκαλιά της μητέρας της Μαρίας. Αν υπερηφανεύεται για κάποια πράγματα ο κ. Χάλακ αυτά είναι, πρώτον, η ελληνική του καταγωγή, την οποία φροντίζει πολύ συχνά να αναφέρει, τονίζονατς ότι ο πατέρας του που πέθανε το 1986 στην Αθήνα υπηρέτησε ως έξαρχος του Πατριαρχείου Ιεροσολύμων από το 1940 μέχρι τα βαθιά του γεράματα. Το δεύτερο είναι οι διασυνδέσεις του με ηγέτες από όλον τον κόσμο, τις οποίες, όπως λέει ο ίδιος, έχει αξιοποιήσει για το καλό της Ελλάδας, που είναι η πατρίδα του. Του αρέσει να δειπνεί σε σικ στέκια της Αθήνας και των βορείων προαστίων, ενώ διατηρεί ακόμα φιλικές σχέσεις με τον Πρόεδρο της Δημοκρατίας κ. Κάρολο Παπούλια, με τον οποίο γνωρίζονται από τα χρόνια που ήταν μέλη του στενού πυρήνα του Ανδρέα. Παρόλο που δεν είναι μόνιμος κάτοικος της χώρας μας, έχει μάθει πλέον να μιλάει σχετικά καλά τα ελληνικά, ενώ το καλοκαίρι ταξιδεύει με θαλαμηγό στα νησιά μαζί με τη σύζυγό του και μέλη της οικογένειάς του. Παρ’ όλη την αγάπη του για τη χώρα μας δεν είχε ποτέ – όπως είχε αναφέρει σε μια από τις σπάνιες δηλώσεις του – καμία επιχειρηματική ασχολία, ούτε κανένα όφελος από οποιαδήποτε επιχείρηση στην Ελλάδα, παρά τις ισχυρές γνωριμίες του με μέλη της οικογένειας Παπανδρέου. Μάλλον, όπως επισημαίνουν κάποιοι, πρέπει να είναι ο μόνος που το έκανε…\nΠίσω από μεγάλες συμφωνίες\nΟ κ. Τζορτζ Χάλακ είναι ένας άνθρωπος – μυστήριο. Οι δουλειές του λέγεται ότι επεκτείνονται σε όλο σχεδόν τον κόσμο και αφορούν όχι μόνον μεγάλα επιχειρηματικά deals, αλλά μέχρι διακρατικές συμφωνίες με σοβαρό οικονομικό περιεχόμενο. Το βέβαιο είναι ότι κανείς δεν γνωρίζει με ακρίβεια τις επιχειρηματικές του δραστηριότητες. Στην αγορά υποστηρίζουν ότι στην Ελλάδα δεν έχει ποτέ εμπλακεί υπογράφοντας προσωπικά κάποια επιχειρηματική συμφωνία, δεν διαθέτει εταιρεία στη χώρα μας και δραστηριοποιείται μέσω ενός δικτύου εταιρειών συμφερόντων του, οι οποίες εδρεύουν σε διάφορες χώρες. Αυτός είναι και ο λόγος για τον οποίο στην αγορά τον αναφέρουν συχνά ως τον «αόρατο μεσάζοντα».\nΈχει μεγαλώσει στον Λίβανο και κινείται μεταξύ Αθήνας, Λευκωσίας και Λονδίνου. Το εύρος των γνωριμιών και των επαφών του είναι εντυπωσιακό. Έχει στενές σχέσεις με αξιωματούχους στις ΗΠΑ και ένα ευρύτατο δίκτυο διασυνδέσεων στον αραβικό κόσμο. Μεταξύ των επώνυμων φίλων του στην Αθήνα συγκαταλέγεται και ο πρώην γερουσιαστής Κρις Σπύρου, πρόεδρος της Ελληνοαμερικανικής Ένωσης. Πολύ καλά δικτυωμένος είναι και με Έλληνες πολιτικούς, ενώ αρκετοί από αυτούς δίνουν το «παρών» στη δεξίωση που δίνει κάθε χρόνο, λίγο πριν από τα Χριστούγεννα. Αποφεύγει τον Τύπο, δεν δίνει συνεντεύξεις και προσπαθεί να κρατά χαμηλό προφίλ. Η Ελλάδα έμαθε για τον κ. Τζορτζ Χάλακ όταν μαζί με τον κ. Θέμη Λαμπρινόπουλο, τον κ. Γιώργο Κατσιφάρα και τον κ. Κάρολο Παπούλια εμφανίστηκε ως δανειστής του Ανδρέα Παπανδρέου για το σπίτι της Εκάλης.\nΙδιαίτερα καλές προσβάσεις λέγεται ότι διατηρούσε στη Λιβύη και οι φήμες τον ήθελαν πίσω από ένα εξαιρετικά φιλόδοξο σχέδιο για μια διακρατική συμφωνία Ελλάδας – Λιβύης, όπου η ΕΥΔΑΠ θα αναλάμβανε τον λιβυκό φορέα ύδρευσης, το «Ελ. Βενιζέλος» το αεροδρόμιο της Τρίπολης και άλλα ανάλογα. Σε κυβερνητικά κλιμάκια κάτι είχε αρχίσει να ψιθυρίζεται για το μεγάλο deal με τη Λιβύη, αλλά με την εξέγερση κατά του Καντάφι, όπως είναι φυσικό, το σχέδιο κατέρρευσε. Μια άλλη δουλειά που έγινε πέρυσι και την οποία η αγορά χρεώνει σε αφανή διαμεσολάβηση του κ. Τζορτζ Χάλακ είναι η πώληση του 75% των Ναυπηγείων Σκαραμαγκά από τη γερμανική ThysenKrupp στην Abu Dhabi Mar. Το 30% της Abu Dhabi Mar ανήκει στον Λιβανέζο διεθνή επιχειρηματία κ. Ισκαντάρ Σάφα.


ΜΟΥΣΙΚΗ ΚΙΒΩΤΟΣ: ΝON SMOKING AREA...\nΝON SMOKING AREA...\nΕίμαι άκαπνος, δεν έχω βάλει ποτέ τσιγάρο στο στόμα μου.\nΔεν είμαι φανατικά αντικαπνιστής και αναγνωρίζω το δικαίωμα του καθενός να φροντίζει (ή όχι) την υγεία του και το κορμί του όπως αυτός επιθυμεί. Δικαίωμα που έχω φυσικά και εγώ, για καθαρό αέρα στους κλειστούς τουλάχιστον χώρους που διάγω. Αποδέχομαι συχνά το ρόλο του παθητικού καπνιστή, όταν ο καπνιστής με ρωτήσει αν ανέχομαι τον καπνό του.\nΑυτό όμως που με τρελαίνει είναι η απάτη με τους χώρους για μη καπνιστές των καφέ και των εστιατορίων. Το Κράτος απαιτεί (τάχα) την υποχρεωτική ύπαρξη τέτοιων χώρων στα μαγαζιά. Ο μαγαζάτορας βάζει σε 2-3 τραπεζάκια το χαρακτηριστικό ταμπελάκι "Non smoking area" και καθάρισε.. O καπνός βέβαια που έρχεται πυκνός από τα υπόλοιπα 30 τραπεζάκια κατευθείαν στη μούρη των άκαπνων, δεν γνωρίζει όρια και νόμους. Αέριο είναι και απλώνεται.. Κι εσύ κάθεσαι σαν τον μαλάκα, στο χειρότερο μέρος του μαγαζιού - τέρμα γωνία - σαν "φυτό" παράξενο, γκρινιάρικο, απαιτητικό! Ρούφα-φύσα-τράβα τόνε μαζί με τα παιδάκια σου. (Ότι κάνουν δηλαδή και οι Αμερικάνοι στους καπνιστές - η υπερβολή δεν γνωρίζει σύνορα)\nΠώς θα είναι λοιπόν όλοι ευχαριστημένοι; Η λύση είναι απλή, αλλά απαιτεί να μπει το χέρι στη τσέπη: Καλύτερος άρα ακριβότερος εξαερισμός του χώρου. Ουπς! είπα την απαγορευμένη λέξη!\n...Μα έτσι θα αυξηθούν τα λειτουργικά έξοδα και τ' αφεντικό θα ρίξει τη διαφορά στο καφεδάκι σου και από 3 ευρώ θα στο πάει στα 4... άρα;\nΆρα άμα είσαι κράτος και απαιτείς την εφαρμογή των νόμων, βάζεις προδιαγραφές εξαερισμού και ελέγχεις την αισχροκέρδεια!\nΚαι μετά Θανασάκο ξυπνάς και διαπιστώνεις ότι ήσουν στο συννεφάκι σου, θολωμένος από τους τόνους καπνού που ρούφηξαν τα δόλια τα πνευμόνια σου, επειδή αποφάσισες να κάνεις μια έξοδο μετά της συζύγου.\nΑισιόδοξος γαρ αλλά και ως άνθρωπος του μάρκετινγκ - πιστεύω ότι θα είχε τύχη μια καλά στημένη επιχείρηση "fresh-air cafe/restaurant" για μη καπνιστές. Να πιούμε κι ένα καφέ χωρίς τα λιβανιστήρια τους ρε παιδιά!\nΆντε! επίδοξοι επιχειρηματίες αναγνώστες,\nιδέες ρίχνω, ποσοστά δεν ζητάω,\nπελάτης μόνιμος θα γίνω!\nH μουσική μας για σήμερα δεν περιγράφεται εύκολα με τον όρο ethnic. Οι 3 MUSTAPHAS 3 είναι μια πρωτοπόρα μπάντα πολυεθνική, multi-culti σε απίθανο βαθμό. Ένα μίξερ που ανακατεύει μουσικές και λόγια από τη Μεσόγειο, τα Βαλκάνια, την Μέση Ανατολή, τη Λατινική Αμερική, τη Σκωτία, τα αγγλικά με τα αλβανικά και τα σουαχίλι!\nΟι φοβεροί αυτοί τύποι (με παρατσούκλι - όλοι - Mustapha) φτιάχτηκαν το '86 με βασικό μέλος τον μουσικολόγο Ben Mandelson. Τους χορέψαμε και εμείς, στη διασκευή του "Άναψε το τσιγάρο" στα ελληνάδικα την εποχή της δόξας τους. Το '87 κυκλοφόρησαν τον πρώτο τους δίσκο που θα βρείτε εδώ! το "SHOPPING"\nΔείτε τους στο βίντεο που εντόπισα στο Youtube:\nΑναρτήθηκε από ΘΚ στις 1:53 μ.μ.\nΕτικέτες 3 Mustaphas 3\nΘανάση καλησπέρα. Έκανα μία μίνι αναφορά για το blog σου στο δικό μου. Σ' ευχαριστώ για την αξιόλογη προσφορά σου!\nΣε ευχαριστώ είναι πολύ ευγενικό εκ μέρους σου.. ανταποδίδω προτείνοντας το blog σου στους φίλους/ες της Μ.Κ.: http://katedafizome8a.blogspot.com/\nΣήμερα σε ένα γνωστό χώρο τέχνης στην Αθήνα με 20 ευρώ είσοδο, η περιοχή μη καπνιζόντων διαχωριζόταν νοητά από τις κολόνες του κτιρίου. Ποιος φταίει;\nο πελάτης που τους πληρώνει...\nΚαλά ρε παιδιά πως πίνετε καφέ χωρίς να καπνίζετε; (25 χρόνια καπνιστής, συγχωράτε...)\nΑν θες μπορώ να σου στείλω και άλλους δίσκους από τους 3 Mustafa 3 οι οποίοι είναι πολύ δύσκολο να βρεθούν. Τους έχω σε βινύλιο και να θες μπορώ να τους μετατρέψω σε ψηφιακή μορφή και να τους στείλω να τους βάλεις στο blog!\nΘαναση καλησπερα. Ο Colin Bass απο τους Camel δεν ειναι αυτος στους 3 mustafas 3??


Μπαίνω Φαντάρος: Δείτε τις μεγάλες αλλαγές που έρχονται στον Στρατό - neolaia.gr .\nΜπαίνω Φαντάρος: Δείτε τις μεγάλες αλλαγές που έρχονται στον Στρατό\nΑπό neolaia.gr Team • 19 Ιανουαρίου 2018\nΜπαίνω Φαντάρος: Δείτε αναλυτικά!\nΜπαίνω Φαντάρος: Αλλαγές έρχονται στον Στρατό!\nΤα κέντρα εκπαίδευσης Στρατού Ξηράς κλείνουν οριστικά, σύμφωνα με ρεπορτάζ της εφημερίδας «Δημοκρατία».\nΗ επόμενη σειρά (Β’ ΕΣΣΟ 2018) θα λάβει χαρτί από τη Στρατολογίας που θα τους αναφέρει την απευθείας καταταγή τους στη μονάδα που θα υπηρετήσουν στη θητεία τους. Η βασική εκπαίδευση των στρατιωτών θα γίνει εκεί αλλά πρώτα θα περάσουν από 22 – 23 Σημεία Υποδοχής Οπλιτών (ΣΥΠΟ), τα οποία θα δημιουργηθούν ανά την επικράτεια και εκεί θα δωθούν τα φύλλα πορείας.\nΩς μονάδες πουθα λειτουργούν ως τοπικό κέντρο νεοσύλλεκτων θα είναι τα τα Σημεία Υποδοχής Οπλιτών, στα οποία οι στρατιώτες θα μένουν για μία ή δύο ημέρες μέχρι να ολοκληρωθεί και επίσημα η κατάταξή τους, όπου θα περάσουν ιατρικές εξετάσεις και θα πάρουν τον ιματισμό τους.\nΜπαίνεις φαντάρος; Αυτά είναι όλα όσα θα χρειαστείς!\nΤα νέα σημεία υποδοχής που θα δημιουργηθούν θα είναι : στη Ρόδο, όπου θα καταταγούν όλοι οι στρατιώτες που προορίζονται για τις μονάδες του νησιού, αλλά και για τις μονάδες κοντινών νησιών όπως το Καστελόριζο, και αναλόγως θα ισχύσει και για άλλα ακριτικά νησιά, όπως στην Κω, στη Χίο, στη Μυτιλήνη, στη Σάμο, στη Λήμνο και στην Κρήτη.\nΤο Κέντρο Εκπαίδευσης Τεθωρακισμένων και το Κέντρο Εκπαίδευσης Ειδικών Δυνάμεων θα είναι τα μόνα κέντρα που θα λειτουργούν.\nΌπως αναφέρεται στο ρεπορτάζ, δε θα γίνει καμία αλλαγή σε Πολεμική Αεροπορία και Πολεμικό Ναυτικό.\nΔες και αυτό: Μπαίνω φαντάρος: 10 πράγματα που θα σου μάθει ο στρατός\nΒ’ ΕΣΣΟ 2018


Τα φρένα του ιστιοφόρου - Ortsa.gr\nΣτο ιστιοφόρο σκάφος τα πανιά, εκτός από την κινητήρια δύναμη, προσφέρουν και το μοναδικό φρένο, σε περίπτωση ανάγκης.\nΌταν μιλάμε για επιδόσεις, όλοι σκεπτόμαστε την ταχύτητα. Όταν αναφερόμαστε σε δυνατότητα ελιγμών, στο νου μας έρχονται μηχανές και προπέλες. Πολλές φορές όμως, θέλουμε ελεγχόμενη ταχύτητα για να έχουμε τιμόνι, αλλά και σιγουριά στη μανούβρα μέσα στο λιμάνι. Ας μη ξεχνάμε πως μπορεί κάποτε η μικρή βοηθητική μηχανή μας να μάς αφήσει.\nΑν κάνουμε μερικές μανούβρες με τα πανιά μόνο, σε μια ασφαλή περιοχή και όχι βέβαια μέσα στο λιμάνι, θα διαπιστώσουμε ότι η πιο σίγουρη προσέγγιση είναι αυτή στα ανοικτά όρτσα. Μας δίνει αρκετή ταχύτητα και εύκολο σταμάτημα, μόλις\nλασκάρουμε τις σκότες. Στην πλεύση αυτή έχουμε ακόμα τη δυνατότητα να γεμίσουμε εύκολα τα πανιά μας, χωρίς να αλλάξουμε πορεία, σε περίπτωση που λασκάραμε πιο νωρίς από ό,τι έπρεπε. Αντίθετα, στην περίπτωση αυτή, στα κλειστά όρτσα, θα πρέπει να ποδίσουμε λίγο για να πάρουμε ξανά τον αέρα. Η προσέγγιση με πλαγιοδρομία είναι βέβαια εύκολη, γιατί έχουμε αρκετή ταχύτητα, αλλά θα μπορέσει η μαΐστρα να μας φρενάρει αδειάζοντας αρκετό από τον αέρα, που δέχεται;\nΠέρα από την πλαγιοδρομία, δηλαδή δευτερόπρυμα και πρύμα, θα διαπιστώσουμε ότι είναι αδύνατον να «φρενάρουμε» λασκάροντας τις σκότες και αδειάζοντας τον αέρα από τα πανιά, γιατί η αδράνεια θα μας παρασύρει μακριά από το σημείο που θέλουμε να σταματήσουμε. Βέβαια και από τη νεκρή ζώνη είναι αδύνατον να προσεγγίσουμε, αφού το σκάφος δεν μπορεί να ταξιδέψει.\nΤην εξάσκηση αυτή θα πρέπει να την κάνουμε αρκετέ ς φορές, προσεγγίζοντας κάποια τσαμαδούρα σε κάποιο ανοικτό κολπίσκο. Είναι ένα παιχνίδι, που μας δίνει κάτι παραπάνω από διασκέδαση. Είναι μια πρακτική εξάσκηση, που θα μας δώσει και τις απαραίτητες εμπειρίες, για μια στιγμή που δεν θα μπορούμε να κάνουμε διαφορετικά.


Ευρωλίγκα 27η αγ.: Πόσο ακόμα αντέχεις; – Stoiximan Blog\nEuroleague / Ευρωλίγκα 27η αγ.: Πόσο ακόμα αντέχεις;\nΕυρωλίγκα 27η αγ.: Πόσο ακόμα αντέχεις;\nΔιανύοντας τα τελευταία μέτρα του μαραθωνίου της φετινής κανονικής περιόδου στην Ευρωλίγκα, Ολυμπιακός και Παναθηναϊκός καλούνται να αφήσουν πίσω με επιτυχία το μεγάλο εμπόδιο της εβδομάδας των διπλών παιχνιδιών. Η Μπάγερν Μονάχου και η Μπασκόνια βρίσκονται στην Ελλάδα και οι «αιώνιοι» ετοιμάζονται για δύο πολύ απαιτητικές πνευματικά και σωματικά αναμετρήσεις.\nΈρχονται για ματς «πολεμικού» χαρακτήρα\nΤόσο η Μπάγερν όσο και η Μπασκόνια έρχονται στην Ελλάδα για παιχνίδια «πολεμικού» χαρακτήρα. Οι Βάσκοι βρίσκονται σε σαφώς πιο πλεονεκτική θέση βαθμολογικά όμως έχουν τέσσερις πολύ δύσκολες αναμετρήσεις μέχρι το τέλος της σεζόν και γνωρίζουν ότι τα πάντα μπορούν να συμβούν. Οι Βαυαροί με τη σειρά τους παίζουν το τελευταίο του χαρτί κόντρα στον Ολυμπιακό.\nΓια την ομάδα του Ράντονιτς το παιχνίδι του ΣΕΦ είναι «τελικός». Έχασε πολύτιμο έδαφος με την εντός έδρας ήττα από τη Μακάμπι την οποία μάλιστα δεν κατάφερε να ματσάρει στο Κάουνας όπου «έπεσε» καθαρά απέναντι στη Ζάλγκιρις. Το πρόγραμμα όμως σε συνδυασμό με το 2-0 που έχει επιτύχει φέτος η Μπάγερν εναντίον της Αρμάνι, αφήνει ελπίδες αναφορικά με τη πρόκριση στην οχτάδα. Η ομάδα του Μονάχου υποδέχεται τη Πέμπτη τη Μπαρτσελόνα, ταξιδεύει στη συνέχεια στη Πόλη για να αναμετρηθεί με την ουραγό Νταρουσάφακα και κλείνει τη κανονική περίοδο με τη Γκραν Κανάρια στη Γερμανία. Μια νίκη στο Φάληρο όπως καταλαβαίνετε μπορεί να αντιστρέψει πλήρως τη κατάσταση σχετικά με τις πιθανότητες πρόκρισης της στα playoffs. Ο Ολυμπιακός όμως οφείλει να βάλει τέλος στο φετινό της όνειρο.\nΣτόχος η «καρδιά» της ρακέτας\nΗ πορεία της Μπάγερν μέσα στη σεζόν είναι αξιοθαύμαστη. Ο Ράντονιτς έστησε πολύ ορθολογικά το ρόστερ με μοναδικό μελανό σημείο την απουσία ενός ψηλού που θα προστατέψει τη καρδιά της ρακέτας. Εδώ εντοπίζεται και ο βασικός στόχος του Ολυμπιακού σε επίπεδο τακτικής για τη σημερινή αναμέτρηση. Οι ερυθρόλευκοι θα προσπαθήσουν να βασίσουν το μεγαλύτερο ποσοστό της παραγωγικότητας τους στην εκτέλεση εντός του ζωγραφιστού και δη με τους ψηλούς τους, Μιλουτίνοφ-Πρίντεζη και LeDay οι οποίοι αναμφίβολα έχουν το πακέτο να δημιουργήσουν μεγάλο πρόβλημα στους φιλοξενούμενους κυριαρχώντας στους αιθέρες (η Μπάγερν άλλωστε είναι αρκετά αδύναμη στο κομμάτι του ριμπάουντ). Σημαντική παράμετρος για τη παραγωγή αποτελεσματικής εκτέλεσης κοντά στο καλάθι για την ελληνική επίθεση θα είναι φυσικά ένα στοιχειώδες καλό ποσοστό από τη περιφέρεια. Η Μπάγερν θα «τζογάρει» επιλεγμένα περιφερειακά σουτ των γηπεδούχων πατώντας μάλιστα στην απουσία του Σπανούλη και ενδεχομένως του Στρέλνιεκς.\nΗ άμυνα του Ολυμπιακού με τη σειρά θα εστιάσει στη κυκλοφορία της μπάλας και τη μεθοδικότητα των Βαυαρών στο επιθετικό κομμάτι. Η παρουσία του Ντέρικ Ουίλιαμς φυσικά θα έχει εξέχουσα σημασία στο αμυντικό πλάνο του Ντέηβιντ Μπλατ μιας και μιλάμε για έναν παίχτη ο οποίος αποδεδειγμένα μπορεί να κυριαρχήσει με διαφορετικούς τρόπους στο παιχνίδι και η αναχαίτιση του θα χρειαστεί συλλογική προσπάθεια.\nΓια τον Ολυμπιακό δεν υπάρχει «αύριο» πλέον. Όπως είπαμε και στο Hoopfellas, οι ερυθρόλευκοι είναι αναγκασμένοι να στραφούν στα βασικά και να επιστρέψουν βήμα προς βήμα, κατοχή προς κατοχή, αρχικά στις νίκες και σταδιακά στο καλό μπάσκετ.\nΟ Παναθηναϊκός με τη σειρά του, οφείλει να καθαρίσει από μέσα του τη γεύση της σαμπάνιας από τη σπουδαία νίκη του στη Μόσχα και να γυρίσει τη Τετάρτη το βράδυ στο ΟΑΚΑ «πεινασμένος» και σε ρόλο «κυνηγού». Η ποιότητα της Μπασκόνια εγκυμονεί μεγάλους κινδύνους, ειδικά όταν μιλάμε για μια μάχη η οποία παίρνει μέρος λίγες μόλις ημέρες μετά από το μεγάλο διπλό απέναντι στη ΤΣΣΚΑ, χωρίς να έχει μεσολαβήσει άλλη αγωνιστική δραστηριότητα που θα λειτουργούσε ως ένα «τεστ αντακλαστικών».\nΟι Βάσκοι έρχονται στην Αθήνα μετρώντας 7 νίκες στα τελευταία 9 ματς που ακολούθησαν την ήττα τους στο Φάληρο σε ένα ματς το οποίο ουσιαστικά γλίστρησε μέσα από τα χέρια τους. Ο κόουτς Περάσοβιτς αντιμετωπίζει καινούργια προβλήματα τραυματισμών όμως είναι τέτοιο το βάθος του ρόστερ που διαθέτει που καταφέρνει συνεχώς να βρίσκει λύσεις διατηρώντας το υψηλό αγωνιστικό επίπεδο του συνόλου του. Η τελευταία «πληγή» ακούει στο όνομα Πατρίτσιο Γκαρίνο (έδωσε τρομερή ενέργεια στην αναμέτρηση με τη Μπούντουτσνοστ) και ήρθε να προστεθεί στον τραυματισμό του μοναδικού πραγματικού σουτέρ αυτής της ομάδας, Ματ Τζάνινγκ.\nΜεγάλο τεστ για τον Παπαγιάννη ο Πουαριέ\nΗ αγωνιστική άνοδος του Γιώργου Παπαγιάννη έχει δώσει άλλον αέρα στη γραμμή ψηλών του Παναθηναϊκού τον τελευταίο καιρό. Ο νεαρός γίγαντας μετράει στα τελευταία τρία ματς 12.0 πόντους με 18/21 δίποντα, 6.3 ριμπάουντ και 1.3 μπλοκ σε 20.6’ όντας πραγματικά εντυπωσιακός στη πρόσφατη αναμέτρηση απέναντι στη γραμμή ψηλών της ΤΣΣΚΑ. Ο Πουαριέ θα είναι ένα μεγάλο τεστ για αυτόν αλλά και συνολικά για τη frontcourt του Ρικ Πιτίνο. Ο Γάλλος σέντερ είναι ένας από τους καλύτερους ψηλούς της φετινής διοργάνωσης έχοντας μεγάλη επίδραση στην αγωνιστική φυσιογνωμία των Βάσκων. Συνιστά πρόκληση για την ελληνική ομάδα να ελέγξει το ριμπάουντ απέναντι σε μια από τις αποτελεσματικότερες, σε αυτό το κομμάτι, ομάδες της Ευρωλίγκας και κυρίως να μπορέσει να σκοράρει στη καρδιά του ζωγραφιστού απέναντι στα ύψη του Περάσοβιτς. Αυτός θα είναι ένας από τους βασικούς στόχους του Παναθηναϊκού τη Τετάρτη το βράδυ.\nΗ Μπασκόνια σουτάρει με 37.6% στο τρίποντο χωρίς να έχει ιδιαίτερα προικισμένους σουτέρ στο ρόστερ της. Η επιτυχία της έγκειται στο γεγονός ότι διαθέτει πολλούς καλούς πασέρ και κυκλοφορεί με υπομονή τη μπάλα ψάχνοντας την έξτρα-πάσα και το καλύτερο δυνατό σουτ. Είναι πολύ επικίνδυνη στο ανοιχτό γήπεδο και ο Παναθηναϊκός οφείλει να πιάσει υψηλά standards σε όρους transition άμυνας. «Κλου» της βραδιάς η μετωπική του Λούκα Βιλντόζα (υπέγραψε πρόσφατα πενταετή ανανέωση με την ομάδα της Βιτόρια) με τον μάστερ της θέσης «1», Νικ Καλάθη.\nΠάμε για ματς υψηλής έντασης ανάμεσα σε δύο ομάδες οι οποίες τρέχουν εξαιρετικά το γήπεδο. Ο Παναθηναϊκός του ΟΑΚΑ είναι «άλλη» ομάδα και με το επιθετικό του στυλ στοχεύει στην άμεση κυριαρχία και στις δύο πλευρές του παρκέ. Μπορεί να το καταφέρει αρκεί να εμφανιστεί γεμάτος σε επίπεδο φυσικών δυνάμεων. Το μπρα-ντε-φερ με τους Βάσκους θα είναι πρωτίστως μια πολύ απαιτητική σωματικά αναμέτρηση.\nΥΓ: Πένθιμη ημέρα. “Καλό παράδεισο κ. Θανάση”…


ΒΑΘΥ ΠΡΑΣΙΝΟ: Αλέξης Τσίπρας: «Στις 25 του Μάη τελειώνουμε με το κατεστημένο της διαπλοκής»\n“ «Η Νέα Ελλάδα γεννιέται και έχει πλέον φωνή στην Ευρώπη. Και η φωνή της θα ακουστεί και στις Βρυξέλλες και στο Βερολίνο. Την Κυριακή ο λαός θα νικήσει και τη Δευτέρα η Νέα Ελλάδα θα κάνει το πρώτο της βήμα. Την Κυριακή ψηφίζουμε ΣΥΡΙΖΑ για να πάρουμε πίσω τη ζωή μας. Την Κυριακή ψηφίζουμε ΣΥΡΙΖΑ. Για να πάρουμε πίσω τα όνειρά μας» ”\n«Στην παλιά Ελλάδα, η Αριστερά δεν κυβέρνησε ποτέ. Για αυτό, θέλω να απευθυνθώ ιδιαίτερα και προσωπικά σε κάθε νέα και κάθε νέο. Σας ζητώ να δώσετε την Κυριακή μια ώρα από τη ζωή σας. Μια ώρα μόνο. Να πάτε στις κάλπες, για να αλλάξουμε μαζί την Ελλάδα. Γνωρίζω, καλύτερα από τον καθένα, την απογοήτευσή σας από την πολιτική, αλλά αυτή είναι η μοναδική ευκαιρία που έχουμε για το αύριο. Για να μη βιώσουμε ξανά το εκβιαστικό δίλημμα, ανεργία ή μετανάστευση. Για να μπορέσουμε να ζήσουμε με αξιοπρέπεια και να ονειρευτούμε τη ζωή και το μέλλον μας, εδώ, στη πατρίδα μας», τόνισε ο Αλέξης Τσίπρας.\n«Ενώνουμε το λαό στη βάση της ανάγκης του για ζωή και αξιοπρέπεια. Ενώνουμε τα μεσαία και τα χαμηλότερα κοινωνικά στρώματα. Ενώνουμε την παραγωγική Ελλάδα για να ανοίξουμε το δρόμο στην οριστική και βιώσιμη ανάκαμψη της οικονομίας. Αλλά και στην παραγωγική και αναπτυξιακή ανασυγκρότηση του τόπου. Με επίκεντρο τους ανθρώπους. Όχι τα κέρδη και την απληστία των τραπεζών. Με επίκεντρο τις ανάγκες των ανθρώπων. Με κοινωνική αλληλεγγύη και δικαιοσύνη», υπογράμμισε ο πρόεδρος του ΣΥΡΙΖΑ, για να προσθέσει ότι «Γιατί η συγκυβέρνηση των μνημονίων υποκλίνεται στους πλούσιους, αλλά γονατίζει τους φτωχούς. Κλείνει τα μάτια στην ανεξέλεγκτη φοροδιαφυγή και φοροαποφυγή της ολιγαρχίας. Και εξαντλεί την ελεγκτική αυστηρότητά της στην πλειοψηφία των μισθωτών, των μικρομεσαίων επιχειρηματιών και των συνταξιούχων. Που δεν αντέχουν να πληρώνουν άλλο τους υπέρογκους φόρους και τα χαράτσια».\nΟ πρόεδρος του ΣΥΡΙΖΑ, τόνισε χαρακτηριστικά ότι «Το πολιτικό προσωπικό των κομμάτων που κυβέρνησε τον τόπο από τη μεταπολίτευση και μετά, υπό τη στήριξη ολόκληρου του τραπεζικού και μιντιακού κατεστημένου, άφησε μια χώρα και έναν ολόκληρο λαό, ξεκρέμαστο στις άγριες διαθέσεις της κας Μέρκελ. Δεν διαπραγματεύτηκαν ποτέ. Μόνο συνωμοτούσαν μαζί τους, για να παραμείνουν γαντζωμένοι στις καρέκλες τις εξουσίας. Και έχουν ακέραια την ευθύνη για τη λεηλασία και τη καταστροφή. Έχασαν την Ελλάδα μέσα από τα χέρια τους και έχουν ακόμα το θράσος να παριστάνουν τους σοβαρούς και τους υπεύθυνους σωτήρες».\n«Η δική μας αποστολή είναι να ξαναβάλουμε την Ελλάδα στην Ευρώπη. Η δική μας αποστολή είναι να ξανακάνουμε την Ελλάδα ισότιμη ευρωπαϊκή χώρα. Με λόγο, υπόσταση, με αξιοπρέπεια και ειδικό βάρος. Αυτός είναι ο εθνικός στόχος που θα υπηρετήσουμε και θα πραγματοποιήσουμε ενώνοντας τις Ελληνίδες και τους Έλληνες. Και βρίσκοντας συμμαχίες στους λαούς, σε ολόκληρη την Ευρώπη και ιδιαιτέρα στον ευρωπαϊκό Νότο», τόνισε ο Αλέξης Τσίπρας, για να προσθέσει ότι «Για αυτό οι Έλληνες σε αυτές τις ευρωεκλογές, στέλνουμε ένα ισχυρό μήνυμα στην Ευρώπη. Στέλνουμε το μήνυμα ότι η Ευρώπη του Αύριο δεν μπορεί να χτιστεί χωρίς Δημοκρατία. Χωρίς ισότητα των Λαών. Χωρίς αλληλοσεβασμό. Χωρίς αλληλεγγύη. Στέλνουμε το μήνυμα ότι η Ενωμένη Ευρώπη μπορεί να υπάρχει μόνο όταν οι χώρες της Ευρώπης είναι ισότιμες. Στέλνουμε το μήνυμα ότι οι λαοί θα διώξουν τη τρόικα από την Ευρώπη και θα νικήσουν τα σχέδια των ισχυρών για την εκμετάλλευση και τη χειραγώγηση».\nΟ υποψήφιος για την προεδρία της Ευρωπαϊκής Επιτροπής, Αλέξης Τσίπρας, υπογράμμισε ότι «Την Κυριακή τελειώνουμε με το πολιτικό κατεστημένο της διαπλοκής. Την Κυριακή μια Νέα Ελπίδα γεννιέται στη πατρίδα μας. Γιατί 40 χρόνια μετά, θα ηττηθεί η πολιτική, η νοοτροπία και τα κατεστημένα που καταδίκασαν την Ελλάδα στο χειρότερο αδιέξοδο και στη μεγαλύτερη ήττα μετά τη μεταπολίτευση. 40 χρόνια μετά την Μεταπολίτευση θα ξεκινήσει μια νέα Μεταπολίτευση. Με το λαό μας κυρίαρχο ξανά, περήφανο και ρυθμιστή των εξελίξεων».\n«Ζητώ, επίσης, από τους μεγαλύτερους σε ηλικία πολίτες αυτού του τόπου. Τους πατεράδες και τις μητέρες μας. Τους παππούδες και τις γιαγιάδες μας. Να μας δώσουν μια ευκαιρία. Να πιστέψουν στη νέα γενιά. Να μας εμπιστευτούν. Η μόνη ασφάλεια ζωής για τους μεγαλύτερους, είναι η ζωή με ασφάλεια για τη νέα γενιά. Για τη γενιά που θα ξαναχτίσει την Ελλάδα. Αν ταπεινώσουμε, αν θυσιάσουμε αν εξοστρακίσουμε τη νέα γενιά, τότε κανείς δε μπορεί να πιστεύει ότι έχει μέλλον σε αυτή τη χώρα», σημείωσε ο πρόεδρος του ΣΥΡΙΖΑ, ζητώντας από τις μεγαλύτερες ηλικίες να εμπιστευτούν τη νέα γενιά, προκειμένου εκείνη με τη σειρά της να μπορέσει να πιστέψει ότι μπορεί να έχει μέλλον και να βρει την απαραίτητη δύναμη για να ξαναχτιστεί η χώρα.\n«Σας μιλάω με απόλυτη ειλικρίνεια. Και σας ρωτώ. Μπορείτε να εμπιστευθείτε ξανά τον κύριο Σαμαρά και τον κύριο Βενιζέλο; Οι οποίοι τολμούν να διαφημίζουν τη σταθερότητα του δήθεν «success story», τη στιγμή που κάθε ελληνική οικογένεια ζει τη δυστυχία της; Πιστεύετε ότι από τη Δευτέρα, αν εσείς δεν τους σταματήσετε με την ψήφο σας την Κυριακή στον ΣΥΡΙΖΑ, δεν θα συνεχίσουν την ίδια πολιτική;», τόνισε ο Αλέξης Τσίπρας, για να προσθέσει ότι «Σας κοιτώ στα μάτια και σας ρωτώ. Μας αξίζει τέτοια μοίρα; Μας αξίζει τέτοια ζωή; Για αυτό σας ζητώ την Κυριακή να κλείσουμε μια για πάντα την πόρτα στη συνέχεια των μνημονίων. Να αφήσουμε την παλιά Ελλάδα στις μαύρες σελίδες της Ιστορίας. Και να ξεκινήσουμε μαζί, τη προσπάθεια να προχωρήσουμε μπροστά, να αλλάξουμε τη πατρίδα μας. Την Κυριακή να ψηφίζουμε ΣΥΡΙΖΑ, ανεξάρτητα αν συμφωνούμε σε όλα».\nΚλείνοντας την ομιλία του, ο πρόεδρος του ΣΥΡΙΖΑ και υποψήφιος για την προεδρία της Ευρωπαϊκής Επιτροπής, Αλέξης Τσίπρας, σημείωσε ότι «Ότι κι αν ψηφίζατε μέχρι σήμερα. Την Κυριακή ψηφίστε δημοκρατία, αξιοπρέπεια, αλλαγή. Ρίξτε στην κάλπη το ψηφοδέλτιο του ΣΥΡΙΖΑ. Στείλτε μήνυμα ελπίδας και αλλαγής στην Ευρώπη. Όσο πιο μεγάλη, πιο καθαρή, πιο σαρωτική είναι η νίκη του ΣΥΡΙΖΑ, τόσο πιο βέβαιο θα είναι το τέλος των μνημονίων. Το τέλος της υποταγής. Το τέλος της αναξιοπρέπειας. Στις 25 τελειώνουμε με όσους τόσα χρόνια μας τελειώνουν και στις 26 αρχίζουμε μαζί μια νέα πορεία ανασυγκρότησης και αναγέννησης για τη πατρίδα και του λαό μας».\n«Η Νέα Ελλάδα γεννιέται και έχει πλέον φωνή στην Ευρώπη. Και η φωνή της θα ακουστεί και στις Βρυξέλλες και στο Βερολίνο. Την Κυριακή ο λαός θα νικήσει και τη Δευτέρα η Νέα Ελλάδα θα κάνει το πρώτο της βήμα. Την Κυριακή ψηφίζουμε ΣΥΡΙΖΑ για να πάρουμε πίσω τη ζωή μας. Την Κυριακή ψηφίζουμε ΣΥΡΙΖΑ. Για να πάρουμε πίσω τα όνειρά μας», τόνισε χαρακτηριστικά ο Αλέξης Τσίπρας.


Δημήτρης Παπαδημούλης: Το 2017 η Ελλάδα επιστρέφει στις αγορές – Αρκαδικός Κήρυκας\nΤην πεποίθηση ότι το 2019 θα γίνουν εκλογές το και το καλοκαίρι του 2017 πιθανότητα η Ελλάδα να ξαναβγεί στις αγορές, εξέφρασε ο ευρωβουλευτής του ΣΥΡΙΖΑ Δημήτρης Παπαδημούλης, μιλώντας στον ραδιοφωνικό σταθμό «Πρακτορείο 104,9 FM».\nΚάλεσε μάλιστα τη Ν.Δ. να μην επενδύει στα σενάρια της «αναμπουμπούλας» και σημείωσε πως «αυτοί που έκαψαν τον τόπο δεν μπορούν να το παίζουν πυροσβέστες».\n«Σε μια στιγμή που η οικονομία δείχνει να σταθεροποιείται και οι προβλέψεις μιλούν για μια πορεία ανάκαμψης και ισχυρής ανάκαμψης τα χρόνια 2017 και 2018 το τελευταίο που χρειαζόμαστε αυτή τη στιγμή είναι η αστάθεια. Και γι’ αυτό πιστεύω ότι πολύ σωστά ο πρωθυπουργός παρενέβη λέγοντας ότι είναι «ανοησία» τα περί εκλογών».\n«Εκλογές θα γίνουν το 2019. Και πρέπει να γίνουν και συνιστώ στην αξιωματική αντιπολίτευση -στο βαθμό που μου επιτρέπεται- να πάψει να επενδύει στα σενάρια της αναμπουμπούλας, στα σενάρια της οπισθοδρόμησης της οικονομίας κάνοντας προβλέψεις Κασσανδρικές», είπε ο κ. Παπαδημούλης και πρόσθεσε: «Ο προϋπολογισμός του 2016 θα εκτελεστεί μια χαρά, ο κόφτης δεν θα ενεργοποιηθεί».\n«Το 2017 και το 2018 θα έχουμε ανάπτυξη της τάξης του 3% και σοβαρότατη μείωση της ανεργίας και σε έναν χρόνο από τώρα, το καλοκαίρι του 2017, πιθανότατα η Ελλάδα, με ένα σχεδιασμό που έχει το οικονομικό της κυβέρνησης, να ξαναβγεί στις αγορές για να τεστάρει τα νερά. Το στοίχημα για την Ελλάδα και τους Έλληνες είναι το τρίτο Μνημόνιο να είναι και το τελευταίο και να επουλώσουμε τις πληγές που δημιούργησαν η κακή διακυβέρνηση για δεκαετία και τα 6 χρόνια της σκληρής λιτότητας. Και αυτοί που έκαψαν τον τόπο δεν μπορούν να το παίζουν πυροσβέστες».\nΟ ευρωβουλευτής του ΣΥΡΙΖΑ κατηγόρησε την Ευρωπαϊκή Ένωση ότι δεν τηρεί τις δεσμεύσεις της προς την Ελλάδα, που απορρέουν από τη Συμφωνία Ε.Ε. – Τουρκίας, για το προσφυγικό και με αφορμή την απάντηση που έδωσε σε ερώτηση του ο αρμόδιος Επίτροπος Δημήτρης Αβραμόπουλος επισήμανε: «Δυστυχώς η απάντηση του κ. Αβραμόπουλου ήταν εξαιρετικά γενικόλογη.\nΗ αλήθεια είναι ότι απέφυγε ειδικά σε αυτή την απάντηση ο Επίτροπος να αγγίξει την ταμπακιέρα γιατί οι ελλείψεις και οι καθυστερήσεις σε τεχνική βοήθεια και ανθρώπινο δυναμικό που δεσμεύτηκε η Ευρώπη να δώσει στην Ελλάδα για την υλοποίηση της Συμφωνίας Ε.Ε. – Τουρκίας είναι τεράστιες και καταγράφονται με εντυπωσιακούς αριθμούς. Λιγότερο από 10% του ανθρώπινου δυναμικού που έχει υποσχεθεί η Ευρώπη σε διερμηνείς, σε ειδικούς νομικούς, σε ανθρώπους που μπορούν λόγω της γνώσης τους να βοηθήσουν στη διαδικασία καταγραφής και αξιολόγησης των αιτήσεων ασύλου, έχει δοθεί μέχρι τώρα.\nΤο θέμα έχει απασχολήσει και τον διεθνή Τύπο. Μεγάλα γερμανικά μέσα ενημέρωσης έχουν κατηγορήσει τη γερμανική κυβέρνηση ότι έχει στείλει πολύ λιγότερους από ότι έχει δεσμευτεί να στείλει ή το Βερολίνο φορτώνει την ευθύνη στις Βρυξέλλες και όταν εγώ ρώτησα τις Βρυξέλλες εισέπραξα μια απάντηση εξαιρετικά γενικόλογη.\n«Δεν προσάπτω την ευθύνη προσωπικά στο Επίτροπο που νομίζω ότι προσπαθεί σε δύσκολες συνθήκες. Η ουσία του προβλήματος είναι ότι η Ευρώπη δεν τηρεί τις δεσμεύσεις απέναντι στην Ελλάδα και μας αφήνει σε μεγάλο βαθμό να αντιμετωπίζουμε το θέμα με τις δικές μας δυνάμεις και είναι γνωστό ότι στο θέμα το προσφυγικό η Ελλάδα και δευτερευόντως η Ιταλία σηκώνουν το βάρος μιας Ευρώπης, η οποία δεν κάνει αυτά που πρέπει».\nΣε ερώτηση για το προσφυγικό μετά τις τελευταίες εξελίξεις στην Τουρκία, απάντησε: «Χρειάζεται εγρήγορση και πίεση προς την Τουρκία να υλοποιήσει τις δεσμεύσεις που έχει η Συμφωνία για λογαριασμό της. Ένα σαφές σήμα ότι δεν θα γίνουν εκπτώσεις, ειδικά προς την Τουρκία, σε σχέση με όσα ρητά καταγράφει αυτή η Συμφωνία αλλά και ταυτόχρονη επεξεργασία λύσεων με μεγαλύτερη βοήθεια προς την Ελλάδα και συμφωνίες με άλλες χώρες από τις οποίες ξεκινούν οι πρόσφυγες, έτσι ώστε να μην καταληφθεί εξαπίνης η Ευρώπη, στην περίπτωση που έχουμε μια αρνητική τροπή σε αυτό το θέμα.\nΣχετικά με τη διεκδίκηση των πολεμικών επανορθώσεων τόνισε ότι σωστά ο πρωθυπουργός Αλέξης Τσίπρας έθεσε το ζήτημα και επιτέθηκε στη Ν.Δ. λέγοντας: «Διαφωνώ με τη στάση της Ν.Δ. που αιφνιδίως όχι μόνο δεν βάζει πλάτη, αλλά βγάζει και την ουρά της απέξω και κατηγορεί την κυβέρνηση ότι κακώς το αναδεικνύει. Λυπάμαι γιατί άκουσα σε εσάς τέτοιες δηλώσεις από τον ευρωβουλευτή κ. Κύρτσο».\nΠρόσθεσε ότι «είναι λάθος να μπλέκεται το θέμα του ελληνικού δημόσιου χρέους με το θέμα της διεκδίκησης των γερμανικών αποζημιώσεων».\nΦώφη Γεννηματά: Δεν γινόμαστε τσόντα ούτε του ενός, ούτε του άλλου\nΔΕΗ: Με «Μπλακάουτ» σκέφτεται να απαντά στους κακοπληρωτές


Siros.gr - Ένα νησί φωτογραφία - Σαν Τζωρτζης\nΙ.Ν Αγίου Γεωργίου\nΟ καθολικός ναός του Αγίου Γεωργίου (Σαν Τζώρτζης για τους Συριανούς) βρίσκεται στην κορυφή του λόφου της Άνω Σύρου. Ο σημερινός ναός χρονολογείται από το 1834 και κοσμείται από εξαιρετικές εικόνες. Ανάμεσά τους ξεχωρίζει η «Παναγία της Ελπίδος», την οποία οι καθολικοί Συριανοί τιμούν ιδιαίτερα. Στο συγκρότημα περιλαμβάνεται ο Αγιος Γεώργιος, το Καμπαναριό, το Βαπτιστήριο (παρεκκλήσιο του Τιμίου Σταυρού), η Σακρεστία (σκευοφυλάκιο), η αίθουσα Φιλοξενίας, το κτήριο του Ιστορικού Αρχείου (πρώην Ιεροσπουδαστήριο ή Σεμινάριο), το επισκοπικό παλάτι (στα νότια του ναού), η ερειπωμένη οικία (ΒΑ του ναού) και ο περιβάλλων χώρος.\nΣτη σημερινή του μορφή, ο ναός του Αγίου Γεωργίου ανήκει στον τύπο της τρίκλιτης βασιλικής που στηρίζεται σε κίονες και καλύπτεται με σταυροθόλια στα πλάγια κλίτη και ημικυλινδρικό θόλο στο υπερυψωμένο κεντρικό κλίτος. Στα δυτικά του ναού σώζεται προστώο με τοξοστοιχία που στηρίζεται σε μαρμάρινους κίονες, η οποία έχει εκ των υστέρων κλείσει. Ο ναός εσωτερικά είναι τοιχογραφημένος και διακοσμημένος σε νεοκλασικό ύφος.\nΗ πρώτη φάση κατασκευής του Αγίου Γεωργίου ανάγεται στο 17ο αιώνα. Το διάστημα 1832-1834 ο ναός οικοδομήθηκε εκ βάθρων, σε σχέδιο του Τηνιακού αρχιτέκτονα Χατζησήμου, με επιμήκυνση προς τα δυτικά και τοποθέτηση βάσεων στις 10 παλαιές κολόνες. Το 1855 ο Χατζησήμος ολοκλήρωσε το έργο της κατασκευής του τριώροφου κωδωνοστασίου, αλλά μετά την εν μέρει καταστροφή του από κεραυνό το 1925 ανακατασκευάστηκε.\nΤο Βαπτιστήριο (παρεκκλήσιο του Τιμίου Σταυρού) κατασκευάστηκε το 1703-1707 και είναι μονόχωρος ναός που στεγάζεται με ημικυλινδρικό θόλο.


ΑΠΙΣΤΕΥΤΟ: Δείτε είναι σήμερα ο Κώστας Πάσσαρης . [photo]\nΔεν έχουν περάσει πολλά χρόνια απο την εποχή που το όνομα του φιγούραρε στα πρωτοσέλιδα των εφημερίδων...\nΈνας παραβατικός κρατούμενος με το όνμα Κώστας Πάσαρης έμπαινε στη ζωή μας. Αιτία;\nO Πάσσαρης την ημέρα της μεταγωγής του έχει συμπληρώσει περίπου ένα χρόνο συνεχόμενου εγκλεισμού και το «ποινικό» ιστορικό του δεν τον κατατάσσει σε καμία περίπτωση στην κατηγορία των ακίνδυνων κρατουμένων.\nΧωρίς να προηγηθεί σωματικός έλεγχος, επιβιβάζονται στο υπηρεσιακό όχημα, το οποίο λίγο αργότερα φτάνει κανονικά στο νοσοκομείο και οι αστυνομικοί με τον Πάσσαρη μπαίνουν στο χώρο υποδοχής. Η συνέχεια της αφήγησης του περιστατικού ανήκει στον ειδικό φρουρό: «Πήγαινα μπροστά για τις πληροφορίες.\nΠίσω μου ακολουθούσαν ο κρατούμενος και οι δύο αρχιφύλακες. Ξαφνικά ακούω μπαμ-μπαμ, γυρνάω· είδα τον κρατούμενο να στρέφει πάνω μου ένα όπλο φορώντας χειροπέδες. Μετά δέχτηκα τις σφαίρες και δεν θυμάμαι τίποτε άλλο…». Οι δύο συνάδελφοί του ήταν ήδη νεκροί κι ο Πάσσαρης εξαφανιζόταν τρέχοντας προς άγνωστη κατεύθυνση». Απο τότε 14 χρόνια μετά ο Πάσσαρης εκτίει ποινή σε φιλακές της Ρουμανίας. Και η εικόνα του 4οχρονού κακοποιού σήμερα δε μοιάζει σε τίποτε με αυτή του νεαρού με τις χειροπέδες.\nΜε πολύ λιγότερα μαλλια και πολλά περισσοτερα κιλά ο Πάσσαρης είναι πλεόν ένας μεσήλικας που απλά περνάει απαρατήρητος.\nΔείτε τη διαφορά


Πρότυπα Ποιότητας | LR Health & Beauty Systems\nΒρίσκεστε εδώ: Αρχική σελίδα | Προϊόντα | Πρότυπα Ποιότητας\nΣτην LR στοχεύουμε στο καλύτερο επίπεδο ζωής. Η φιλοδοξία μας είναι να δημιουργήσουμε καλύτερη ποιότητα ζωής για τον καθένα ξεχωριστά, γι’ αυτό και το μότο μας είναι «More Quality of your life». Αυτό μπορεί να εφαρμοστεί ή με την χρήση προϊόντων υψηλής ποιότητας από τις σειρές υγείας και ομορφιάς ή από την μοναδική ευκαιρία να αλλάξουμε θετικά την ζωή μας μέσω του επιχειρησιακού μοντέλου της LR. Η Εγγύηση ποιότητας της LR ισχύει σε όλους τους τομείς, από την παραγωγή προϊόντων μέχρι και την υποστήριξη πελατών. Δεν επιβάλουμε μόνο υψηλά πρότυπα για τους εαυτούς μας, αλλά και για τους εξωτερικούς παρόχους υπηρεσιών με τους οποίους συνεργαζόμαστε. Στο πλαίσιο αυτό, πολλές κοινωνικές πτυχές είναι σημαντικές για εμάς.\nΟι πρώτες ύλες και οι προμηθευτές μας\nΗ LR δίνει μέγιστη σημασία στη χρήση φυσικών πρώτων υλών άριστης ποιότητας, σε συνδυασμό με τις τελευταίες επιστημονικές εξελίξεις από τον τομέα της έρευνας και ανάπτυξης. Η διαδικασία της επιλογής των προμηθευτών μας διεξάγεται με επιμέλεια και με πληθώρα παράλληλων ελέγχων προκειμένου να αποκομίζει ο τελικός καταναλωτής άριστη ποιότητα και εξυπηρέτηση. Έχουμε εξασφαλίσει την χρήση υψηλής ποιότητας πρώτων υλών και ελέγχουμε, για παράδειγμα, τη σύνθεση του κάθε LR προϊόντος πριν από την έγκριση της συνταγής. Όλες οι πρώτες ύλες που παρέχονται υπόκεινται σε ειδικό πρόγραμμα επιθεώρησης ώστε να ελέγχεται κάθε παρτίδα.\nΕπιπλέον, είναι μείζονος σημασίας για μας ότι οι αντίστοιχες μονάδες παραγωγής συμμορφώνονται με τους ισχύοντες εθνικούς και διεθνείς κανονισμούς. Δεν ανεχόμαστε την παιδική εργασία, ούτε το ανεπίτρεπτο ωράριο εργασίας, την καταναγκαστική εργασία ή ανεπαρκή επαγγελματική ασφάλεια. Οι τακτικές επιτόπιες επιθεωρήσεις στους προμηθευτές , όπως για παράδειγμα για την περιοχή καλλιέργειάς μας της Aloe Vera Barbadensis Miller στο Μεξικό, εξασφαλίζουν την ποιότητα των πρώτων υλών μας, καθώς και τη συμμόρφωση με τις κοινωνικές απαιτήσεις. Επιπλέον, το SGS INSTISTUT FRESENIUS ερευνά συνεχώς ολόκληρη την καλλιέργεια μας για την Aloe Vera, όπου δεν χρησιμοποιούνται φυτοφάρμακα ή άλλες επικίνδυνες χημικές ουσίες. Για το σκοπό αυτό, οι συνθήκες εργασίας στις φυτείες ελέγχονται επίσης. Μια ακόμη σφραγίδα ποιότητας είναι η συμμετοχή μας στο « Διεθνές Επιστημονικό Συμβούλιο Αλόης " ( IASC ) , μια διεθνής ένωση που έχει ως στόχο να προστατεύσει τα συμφέροντα του κλάδου για την Aloe Vera, ιδίως ενόψει της επιστήμης και της έρευνας . Ως μέρος του «Κώδικα Ηθικής» , η IASC έχει αναπτύξει πρότυπα ποιότητας και αυστηρές απαιτήσεις για τους ελέγχους που πραγματοποιούνται σε διετή κύκλο.\nΤο μεγαλύτερο μέρος των προϊόντων μας παράγεται στις κεντρικές μας εγκαταστάσεις στο Ahlen στη Γερμανία. Για ειδικές κατηγορίες προϊόντων, συνεργαζόμαστε επίσης και με ξένους προμηθευτές, π.χ. μέρος των διακοσμητικών καλλυντικών μας παράγεται στην Ιταλία - μια χώρα γνωστή σε όλο τον κόσμο για την υψηλή ποιότητα διακοσμητικών καλλυντικών. Γι 'αυτό το τμήμα της παραγωγής, ο ισχυρισμός ποιότητας "Made in Germany" τηρείται επίσης. Η Ιταλία ξεχωρίζει για την κορυφαία φόρμουλα ποιότητας, το εξαιρετικό χρώμα, την εμπειρία στο χώρο της μόδας και τελευταίο αλλά όχι λιγότερο σημαντικό για τα πολλά χρόνια εμπειρίας σε αυτόν τον τομέα. Αναλαμβάνουμε κοινωνική ευθύνη σε αυτόν τον τομέα, καθώς αποφεύγουμε οποιαδήποτε από τις δοκιμές καλλυντικών σε ζώα, ακόμη και πριν από την πανευρωπαϊκή εισαγωγή του νόμου για την απαγόρευση των δοκιμών σε ζώα.\nΈχουμε μια εξαιρετική ομάδα εμπειρογνωμόνων που αποτελείται από τους Dr. Andreas Klein, Διευθυντής Έρευνας & Ανάπτυξης, Sabine Larsen-Vefring, Διευθυντής Διασφάλισης Ποιότητας, Dr. Raimund Lierhammer, Διευθυντής Έρευνας και Ανάπτυξης και δημιουργός της τεχνολογίας Microsilver και Nanogold. Η ομάδα αυτή υποστηρίζεται μέσω των εργασιών της Επιστημονικής Συμβουλευτικής Επιτροπής, μια ομάδα εσωτερικών και εξωτερικών ερευνητών και επιστημόνων, η οποία προσεγγίζει αφοσιωμένη και προσανατολισμένη ένα στόχο, να τελειοποιήσει τα προϊόντα της LR.\nΕνδιαφέρεστε για την διαδικασία παραγωγής στην LR;\nΗ Ποιότητα είναι αποτέλεσμα της Τεχνογνωσίας\nΗ LR απασχολεί γνωστούς Ειδικούς στην ομάδα Ανάπτυξης Προϊόντων.\nΚυρία Sabine Larsen-Vefring, Επικεφαλής της Ανάπτυξης Διαιτητικών Προϊόντων και Συμπληρωμάτων Διατροφής (το μόνο Ευρωπαϊκό μέλος στο Συμβούλιο του IASC)\nDr. Raimund Lierhammer, Επικεφαλής της Ανάπτυξης Καλλυντικών Προϊόντων και Δημιουργός των Προϊόντων Microsilver και Nanogold.


Maron Hotel & Suites, Ντάμπουρι Ξενοδοχεία - Skyscanner\n42 Lake Avenue Ext, CT 06811, Ντάμπουρι, Ηνωμένες Πολιτείες\nΑυτό το κατάλυμα (Maron Hotel And Suites, Danbury) απέχει 5 λεπτά με το αμάξι από: Συναυλιακό Κέντρο Ives και Danbury Fair Mall (εμπορικό κέντρο). Στις σημαντικές παροχές περιλαμβάνονται ένα επιχειρηματικό κέντρο, δωρεάν εφημερίδες στο λόμπι και υπηρεσίες στεγνοκαθαριστηρίου/πλυντηρίων. Στους χώρους μας θα βρείτε δωρεάν στάθμευση χωρίς παρκαδόρο.\nΠανέμορφο εστιατόριο. Φοβερό φαγητό. Καταπληκτικό φαγητό.\nΜεγάλα δωμάτια. Μεγάλο δωμάτιο. Άνετα κρεβάτια.\nΕξαιρετικό ντούζ. Ωραία κατανεμημένα δωμάτια. Καταπληκτικό δωμάτιο.\nWi-Fi, Πλυντήριο ρούχων, Μη καπνίζοντες, Χρηματοκιβώτιο, Επιτρέπονται τα κατοικίδια, Ανελκυστήρας, Θέρμανση


H Nutella ανοίγει το πρώτο official restaurant by Ferrero – Μικρόφωνο\nby Ειρήνη Πολιά Μαΐ 29, 2017\nFans της Nutella (που δεν είστε και λίγοι) ετοιμάστε τις βαλίτσες σας και μην ξεχάστε τα κουτάλια σας, γιατί η Nutella ανοίγει καφέ στο Σικάγο, το Nutella Cafe Chicago στις 31 Μαΐου.\nΤο μενού θα περιλαμβάνει πιάτα όπως ψημένες μπαγκέτες με αλειμμένες με nutella, μούσλι με φουντούκια και μύρτιλλα με γιαούρτι και nutella, ιταλικές σπεσιαλιτέ όπως “Panzanella” fruit salad και Gelato Affogato με nutella.\nΔεν σας αρέσουν τα γλυκά; Το εστιατόριο θα έχει επίσης ένα μενού με πιάτα διαθέσιμα για σας χωρίς το διάσημο άλειμμα φουντουκιού.\n“Θέλαμε να φτιάξουμε ένα Nutella world για τους λάτρεις της nutella που θα μπορούν πραγματικά να νιώσουν την ουσία της, όχι μόνο στα πιάτα που θα σερβίρονται, αλλά σε μια ολοκληρωμένη εμπειρία από την στιγμή που θα μπαίνουν στον χώρο“, λέει ο head of marketing for Nutella North America, Noah Szporn.\nTo cafe-restaurant έχει σχεδιαστεί για να σε κάνει να νιώθεις πως περπατάς μέσα σε ένα βάζο με Nutella σαν σε σοκολατένιο όνειρο.\nTo εστιατόριο θα ανοίξει στις 10 το πρωί της 31ης Μαΐου στο 189 N. Michigan Avenue του Σικάγο και ο chef Rocco DiSpirito θα είναι παρών για τα εγκαίνια. Οι πρώτοι 400 επισκέπτες θα είναι και οι πιο τυχεροί γιατί θα πάρουν δωρεάν όποιο από τα μενού τους αρέσει και επίσης θα έχουν την ευκαιρία και σε άλλες εκπλήξεις.\nΝα ένα από τα μενού του εστιατορίου:\nΠρώτον: Ελληνικό στραγγιστό γιαούρτι με μούρα κομπόστα και κρουτόνς από παντεσπάνι με nutella από πάνω, φυσικά.\nΜετά, έχουμε αλμυρό πιάτο, panini με σπεκ (είδος προσούτο) και τυρί gruyere (ελβετικό κίτρινο σκληρό τυρί) γαρνιρισμένο με ρόκα και σως lemon vinaigrette.\nΚαι για επιδόρπιο “αρχοντική” βάφλα με κομπόστα πράσινου μήλου και σπασμένα φουντούκια!!\nΈνα καφέ που εμπνέεται από τη Nutella υπάρχει ήδη στο Τορόντο, αλλά αυτό στο Σικάγο θα είναι το πρώτο που θα ανοίξει η ιταλική εταιρεία Ferrero, που λανσάρισε την κρέμα φουντουκιού με κακάο το 1964.\n«Πες Επιτέλους Σ’αγαπώ» | Ακούστε τα τραγούδια του νέου άλμπουμ του Γιώργου Παπαδόπουλου


Ο Σωκράτης για την ανδρεία H ΛΙΣΤΑ ΜΟΥ Η ΛΙΣΤΑ ΜΟΥ: Ο Σωκράτης για την ανδρεία\nΜετά από μια δημόσια επίδειξη για τη διδασκαλία της μάχης με όπλα, δύο Αθηναίοι προσπαθούν να αποφασίσουν πώς να διαπαιδαγωγήσουν τους γιους τους.\nΌντας και οι δύο απόγονοι διάσημων πολιτών, οι ίδιοι είχαν στερηθεί τη μόρφωση που θα ήθελαν λόγω των δημόσιων υποχρεώσεων των γονιών τους, και τώρα ανησυχούν για τα παιδιά τους. Καλούν τον Νικία και τον Λάχη, τους διασημότερους στρατηγούς της εποχής, για να τους συμβουλέψουν. Παρών ήταν και ο Σωκράτης.\nΤο λάθος που έκανε ο Νικίας από την άλλη, είναι να ταυτίσει την ανδρεία με τη γνώση των δεινών και αγαθών. Όταν ο Σωκράτης έλεγε ότι η αρετή είναι γνώση, δεν ταύτιζε τις δύο έννοιες. Εννοούσε ότι για να κάνουμε κάτι ενάρετο, πρέπει να γνωρίζουμε το αντικείμενο αυτής της αρετής, δηλαδή το τι είναι, αλλά και πώς να κάνουμε πράξη με τρόπο που θα προσφέρει ωφέλεια (όπως ο γιατρός για να ωφελήσει τον ασθενή πρέπει να ξέρει την\nεπιστήμη της ιατρικής αλλά και το τι θα είναι ωφελιμότερο για τον εκάστοτε ασθενή – βλ. Χαρμίδης). Ο Νικίας θεωρεί σαν αντικείμενο αυτής της γνώσης τα μελλούμενα καλά και βλαβερά. Είχε δίκιο βέβαια όταν είπε ότι ένα παιδί που από άγνοια μόνο φέρεται με τόλμη δεν μπορεί να χαρακτηριστεί ανδρείο. Όταν για παράδειγμα ένα αγόρι προσπαθήσει άκριτα να ανεβεί έναν απόκρημνο βράχο, χωρίς να συνειδητοποιεί πόσο εύκολο είναι να κάνει ένα μοιραίο λάθος, ή όταν δεν ξέρει καν τι λάθη μπορεί να κάνει, και όταν αγνοεί τι μπορεί να πάθει πέφτοντας, όντως δεν μπορούμε να του αποδώσουμε τον χαρακτηρισμό του ανδρείου. Δεν είναι όμως η ίδια η άγνοια του κινδύνου που πρέπει να επισημάνουμε. Η άγνοια είναι μόνο αυτό που κάνει το αγόρι να μην φοβάται. Και είναι αυτή η έλλειψη φόβου που το αποκλείει από την ανδρεία. Γιατί αν έχει κάποιο νόημα η λέξη ανδρεία, είναι το ξεπέρασμα του φόβου. Αν δεν υπάρχει φόβος να ξεπεραστεί, ποια είναι η προσπάθεια του ήρωα και ποιο το επίτευγμά του, που θα προκαλέσει τον θαυμασμό μας;


Φεύγει ξανά από την Γιουβέντους ο Μπουφόν, πάει στην Νάπολι! – Panathinaikos Kosmos\nΦεύγει ξανά από την Γιουβέντους ο Μπουφόν, πάει στην Νάπολι!\nΟ 43χρονος Μπουφόν είναι στις τελικές επαφές για να υπογράψει μονοετές συμβόλαιο συνεργασίας με τη Νάπολι.\nΠώς θα σας φαινόταν ο Τζανλουίτζι Μπουφόν σε άλλη ιταλική ομάδα; Μπορεί να έμοιαζε σενάριο επιστημονικής φαντασίας, αλλά δεν αποκλείεται να γίνει πραγματικότητα αυτό το καλοκαίρι.\nΟ 43χρονος τερματοφύλακας ετοιμάζεται να αποχωρήσει στο τέλος της σεζόν από τη Γιουβέντους, αφού έχει ελάχιστο χρόνο συμμετοχής, όμως δεν θέλει να σταματήσει ακόμα και ετοιμάζεται να παρατείνει για έναν ακόμη χρόνο την καριέρα του.\nΣύμφωνα με την “Gazzetta dello sport”, ο Μπουφόν βρίσκεται στις τελικές επαφές για να υπογράψει μονοετές συμβόλαιο συνεργασίας με τη Νάπολι και να γίνει συμπαίκτης με τον Κώστα Μανωλά.\nΘυμίζουμε πως τον Ιούλιο του 2018 υπέγραψε συμβόλαιο με την Παρί Σεν Ζερμεν για ένα χρόνο και τον Ιούλιο του 2019 επέστρεψε στην αγαπημένη του Γιουβέντους. Εντούτοις, πιθανότατα να μην αποτελεί τον τελευταίο σταθμό της καριέρας του.\nEuroLeague 2020/21: Παναθηναϊκός – Μπασκόνια (Live streaming)\nΟ Μακέντα έχει …πελατειακή σχέση με τον ΠΑΟΚ!


Τούρτα «Βόλτα στον κήπο»\nHome ➔ ΓΛΥΚΑ ➔ Τούρτα «Βόλτα στον κήπο»\n110 γρ. κόρν φλάουρ\n50 γρ. ινδοκάρυδο πράσινο\n120 – 150 γρ. αμυγδαλόπαστα\nφιγούρα κούκλας και μωρού μικρές\nΠροθερμαίνετε το φούρνο στους 200 βαθμούς. Χτυπάτε τα αυγά σε σφιχτή μαρέγκα και την κρατάτε κατά μέρος. Χτυπάτε τους κρόκους με 3 κουταλιές χλιαρό νερό μέχρι να αφρίσουν. Προσθέτετε τη ζάχαρη και συνεχίζετε το χτύπημα. Ανακατεύετε το κορν φλάουρ με το αλεύρι και το αλάτι και το προσθέτετε στο μίγμα ανακατεύοντας. Τέλος ενσωματώνετε και τη μαρέγκα, ανακατεύοντας απαλά. Βάζετε σε στρωμένο με λαδόχαρτο ταψάκι διαμέτρου 28 εκ. περίπου και το ψήνετε στο κέντρο του φούρνου για 30 – 40 λεπτά περίπου. Το βγάζετε, το ξεφορμάρετε και το αφήνετε πάνω σε σχάρα να κρυώσει.\nΕν τω μεταξύ χτυπάτε την κρέμα γάλακτος να αφρατέψει και να πήξει. Προσθέτετε τις βανίλιες και όση ζάχαρη άχνη θέλετε. Την κρατάτε σκεπασμένη στο ψυγείο.\nΚόβετε το παντεσπάνι σε 3 ισοπαχείς δίσκους. Βάζετε τον πρώτο σε πιατέλα και τον καλύπτετε με την μαρμελάδα. Τοποθετείτε από πάνω τον δεύτερο δίσκο και τον καλύπτετε με το 1/3 της σαντιγί. Τέλος τοποθετείτε και τον τρίτο δίσκο. Κρατάτε λίγη από την σαντιγί και καλύπτετε ολόγυρα την τούρτα. Με τη σαντιγί που κρατήσατε κάνετε ροζέτες ολόγυρα στην τούρτα. Ολόγυρα την καλύπτετε με τα αμύγδαλα. Από πάνω την καλύπτετε με το ινδοκάρυδο. Την σκεπάζετε και τη φυλάτε στο ψυγείο μέχρι να κάνετε τα λουλούδια από αμυγδαλόπαστα.\nΧωρίζετε την αμυγδαλόπαστα σε τόσα μέρη, όσα και τα χρώματα που θα χρησιμοποιήσετε. Για τα πέταλα θα χρειαστείτε μεγαλύτερη ποσότητα από αυτή για τα φύλλα. Χρωματίζετε με χρώματα ζαχαροπλαστικής και τη ζυμώνετε καλά να γίνει ομοιόμορφο το χρώμα. Χωρίζετε μικρά μπαλάκια, τα οποία ανοίγετε σε δίσκους. Τους τυλίγετε με μικρή αλληλοκάλυψη ώστε να φτιάξετε τα τριαντάφυλλα. Σε κάθε τριαντάφυλλο τοποθετείτε εξωτερικά 1 – 2 πράσινα φύλλα.\nΤοποθετείτε τα τριαντάφυλλα και τις κούκλες πάνω στην τούρτα και σερβίρετε!!!\nΔημοσιεύτηκε στην κατηγορία ΓΛΥΚΑ, ΠΑΡΤΥ ΚΑΙ ΜΠΟΥΦΕ, ΤΟΥΡΤΕΣ-ΠΑΣΤΕΣ, από luise. Δείτε άλλα άρθρα από luise »


Survivor: «Χρυσορυχείο» ο Τριαντάφυλλος για ΣΚΑΙ και Acun - FNews\nFnews Δημοσιεύθηκε Τετάρτη, 28 Απριλίου, 2021 3:32:40\nSurvivor: «Χρυσορυχείο» ο Τριαντάφυλλος για ΣΚΑΙ και Acun\nΟ Τριαντάφυλλος έχει αναδειχθεί… πρωταθλητής στις υποψηφιότητες προς αποχώρηση στο Survivor και κάθε φορά που βγαίνει στον τάκο ένα μεγάλο μέρος των τηλεθεατών ψηφίζει και τον κρατάει μέσα στο παιχνίδι.\nΠόσα χρήματα, όμως, βγάζουν από τα τηλεφωνήματα και τα μηνύματα οι πάροχοι κινητής τηλεφωνίας, η Acun Medya και ο ΣΚΑΙ;\n«Τα τηλεφωνήματα είναι περί τις 50.000 σε αριθμό την εβδομάδα που μεταφράζεται χονδρικά και κατά προσέγγιση πάντα γύρω στις 100.000 ευρώ εισπράττουν οι τρεις πάροχοι κινητής τηλεφωνίας, η Acun Medya και ο ΣΚΑΙ, με αυτή τη σειρά που σας τα αναφέρω.\nΟ Τριαντάφυλλος, μέχρι τώρα, είναι ο δημοφιλέστερος παίκτης. Και τις οκτώ φορές που έχει βγει προτεινόμενος επικράτησε όλων των αντιπάλων του», ανέφερε αρχικά ο Αλέξης Μίχας.\n«Ηρθα για να σιγουρευτώ»: Απίστευτο αυτό που έκανε οδηγός στα διόδια\nΓυναίκα παρακαλεί για έλεος καθώς δέχεται 40 χτυπήματα επειδή μίλησε με άντρα στο τηλέφωνο\nΗ νέα φωτό της Ιωάννας Τούνη που εξόργισε το κοινό\n«Το ποσοστό της δημοφιλίας του διαμορφώνεται από 15% έως 40%. Το χαμηλό είναι όταν δεν είναι πολύ πολωτική η κατάσταση και το υψηλό είναι όταν έχει έναν πολύ ισχυρό αντίπαλο. Βάσει αυτών των υπολογισμών, στα ταμεία των εταιρειών που σας είπα νωρίτερα, υπολογίστε ότι έχει μπει μόνο από το κοινό που ψήφισε υπέρ του Τριαντάφυλλου 120.000 με 320.000 ευρώ. Και όσο θα πηγαίνουμε προς τον τελικό τόσο αναμένεται αύξηση και των τηλεφωνημάτων και των συμμετοχών φυσικά», πρόσθεσε επίσης ο Αλέξης Μίχας.\n15 διάσημες που έπεσαν θύματα ξυλοδαρμού από τους συντρόφους τους!\nΟΡΙΣΤΙΚΟ: Αυτός ο παίκτης αποχωρεί απόψε απο το Survivor\nSurvivor: Στα όρια της κατάρρευσης η Μαριαλένα – Αποχωρεί από το ριάλιτι;


Ατρόμητος: Ράβει το ευρωπαϊκό του κουστούμι! - sportsnewsgreece\nHome SUPERLEAGUE Ατρόμητος: Ράβει το ευρωπαϊκό του κουστούμι!\nΑτρόμητος: Ράβει το ευρωπαϊκό του κουστούμι!\nΑντώνης Δεπόλας 4:33:00 μ.μ. SUPERLEAGUE,\nΟι αποκλεισμοί των Πανιωνίου και ΑΕΛ στα ημιτελικά του Κυπέλλου Ελλάδας έστειλαν και μαθηματικά τον Ατρόμητο στα προκριματικά του Γιουρόπα Λιγκ, τρεις αγωνιστικές πριν το φινάλε του πρωταθλήματος.\nΟι Περιστεριώτες υποδέχονται αύριο στις 19:00 τον Πλατανιά σε ένα παιχνίδι με γιορτινό χαρακτήρα. Το Αστέρι θα δώσει την προτελευταία του παράσταση μπροστά στον κόσμο του και όλοι θα έχουν την ευκαιρία να πανηγυρίσουν την θετική έκβαση μιας ονειρικής σεζόν!\nΗ προπώληση των εισιτηρίων συνεχίζεται κανονικά με την «κυανόλευκη» ΠΑΕ να αναφέρει:\n«Το Τμήμα Διαχείρισης Εισιτηρίων της ΠΑΕ Ατρόμητος ανακοινώνει ότι σήμερα(Σάββατο) συνεχίζεται η προπώληση των εισιτηρίων του Ατρόμητος-Πλατανιάς στο πλαίσιο της 28ης αγωνιστικής της Superleague ΣΟΥΡΩΤΗ.\nΤο εκδοτήριο της Θύρας 2 θα ανοίξει από τις 10.00 μέχρι και τις 14.00.\nΑναρτήθηκε από Αντώνης Δεπόλας στις 4:33:00 μ.μ.


Λεβέντης: Η κυβέρνηση θριαμβολογεί σαν να έχουμε όλοι αμνησία - istioforos news Λεβέντης: Η κυβέρνηση θριαμβολογεί σαν να έχουμε όλοι αμνησία - istioforos news\nΑρχική > ΠΟΛΙΤΙΚΗ-ΟΙΚΟΝΟΜΙΑ > Λεβέντης: Η κυβέρνηση θριαμβολογεί σαν να έχουμε όλοι αμνησία\nΠΟΛΙΤΙΚΗ-ΟΙΚΟΝΟΜΙΑ - Δημοσιεύτηκε, 16 Ιουνίου 2017 - 3:27 μ.μ.\n</ Σύμφωνα με τον κ. Λεβέντη, «η κυβέρνηση ανύψωσε τις προσδοκίες για είσοδο στην ποσοτική χαλάρωση και για μείωση του χρέους κατά το Eurogroup της 15ης Ιουνίου. Τίποτα από αυτά δεν έλαβε και τώρα θριαμβολογεί που πήρε μόνο τη δόση, σαν να έχουμε όλοι αμνησία και ξεχνάμε τι έλεγε το τελευταίο δίμηνο, τόσο ο πρωθυπουργός όσο και τα μέλη της κυβέρνησης». Στην ανακοίνωσή του, ο πρόεδρος της Ένωσης Κεντρώων εκτιμά ότι «παρά τις θριαμβολογίες, αποδεικνύεται για άλλη μία φορά, ότι μία δεδηλωμένη 153 βουλευτών δεν φτάνει για να έρθουν στην χώρα επενδύσεις» και διαφωνεί «με τη ΝΔ που ζητάει εκλογές». Όπως δηλώνει, «με τις εκλογές αυτές, ακόμη και να σχηματίσει κυβέρνηση ο κ. Μητσοτάκης, θα είναι και αυτή η κυβέρνηση ισχνής δεδηλωμένης και άρα αφιλόξενη για τους επενδυτές». Ως εκ τούτου, «η Ένωση Κεντρώων επιμένει ότι πολιτική σταθερότητα σημαίνει δεδηλωμένη άνω των 200 εδρών για να ικανοποιήσει το δόγμα "μεταρρυθμίσεις η Ελλάδα-επενδύσεις οι δανειστές"». div>\nItem Reviewed: Λεβέντης: Η κυβέρνηση θριαμβολογεί σαν να έχουμε όλοι αμνησία Rating: 5 Reviewed By: istioforosnews